title: Opiskelijoiden liikuntaliitto

text: OLL on jäsenenä FISU:ssa (Kansainvälinen opiskelijaurheiluliitto) sekä EUSA:ssa (Euroopan opiskelijaurheiluliitto). FISU vastaa parittomina vuosina järjestettävistä universiadeista, joihin Opiskelijoiden Liikuntaliitto lähettää Suomen joukkueen. OLL tekee myös yhteistyötä pohjoismaisten järjestöjen sekä Baltian maiden kanssa, erityisesti vuosittain järjestettävien SELL-kisojen merkeissä. ENAS on puolestaan korkeakoulujen liikuntatoimien eurooppalainen yhteistyöverkosto.


title: Olli Santanen

text: Olli Santanen (s. 18. syyskuuta 1958, Helsinki) on jyväskyläläinen lakimies.


title: Olli Santanen

text: Tausta


title: Olli Santanen

text: Hänen vanhempansa ovat Seppo Santanen, lak.lis,(väit) varatuomari, ekonomi, Jyväskylän kaupunginjohtaja, Jyväskylä ja Ulla Santanen (os. Pankkonen) Petäjävesi.Santasen isoisä Pekka Pankkonen osallistui Tarton rauhannevotteluihin Itä-Karjalan edustajana 1920.


title: Olli Santanen

text: Koulutus


title: Olli Santanen

text: Ylioppilas Jyväskylän Lyseo 1977


title: Olli Santanen

text: OTK Helsinki 1987.


title: Olli Santanen

text: Varatuomari 1987


title: Olli Santanen

text: Nimismies, arvonimi 1996


title: Olli Santanen

text: Työkokemus


title: Olli Santanen

text: Santanen on toiminut tuomarina Helsingin raastuvanoikeudessa ja Pääkaupunkiseudun Yhteistyövaltuuskunnan lakimiehenä (YTV). YTV:n lakimiehenä hänen tehtävänä oli saada sopimus Helsingin, Espoon ja Vantaan sekä VR:n kesken joukkoliikenteestä Suur-Helsingissä.


title: Olli Santanen

text: Santasen laatimat sopimukset ovat yhä pohjana kaikelle yhteistyölle pääkaupunkialueen kaupunkien kesken.


title: Olli Santanen

text: Pankkimaailman "hullut vuodet" Aleksanterinkadulla hän koki ollessaan Säästöpankkien- Keskus- Osakepankin (SKOP) ulkomaanrahoitusosastolla töissä.


title: Olli Santanen

text:
Hjallis Harkimon ensimmäisen maailman ympäripurjehduksen sponsori oli SKOP. Etelä Satamassa team skop lähtiessään nosti valkoisen purjeen, jossa oli sinisellä SKOP.
Nimismiehenä Santanen on ollut mm. Kuusankoskella, Korpilahdella, Kauhajoella, Savitaipaleella ja Jyväskylän maalaiskunnassa. Varatuomarin arvon hän saanut 1989 ja nimismiehen arvonimen 1996.


title: Olli Santanen

text: Kansainvälisissä tehtävissä hän on toiminut mm. EU:n oikeudellisena neuvonantajana Bosnia-Hertzegovinassa ja myöhemmin Sri Lankan aseleponeuvottelujen lainopillisena avustajana.


title: Olli Santanen

text: Santanen irtisanoutui kihlakunnansyyttäjän virasta keväällä 2006 valtakunnansyyttäjänviraston kanssa syntyneet riidan vuoksi. Santanen vaati viranomaisia sallimaan avoimen keskustelun myös syyttäjä- ja oikeuslaitoksen sisällä. Kritisoituaan julkisuudessa voimakkaasti syyttäjälaitosta ns. Bodom- ja Rusi-tapauksissa Santanen jätti virkamiestehtävät ja perusti oman lakiasiaintoimiston Jyväskylään 2006.


title: Olli Santanen

text:
Keväällä 2007 Santanen oli SDP:n kansanedustajaehdokkaana Keski-Suomen vaalipiirissä, mutta ei tullut valituksi.
Santanen oli suurlähettiläs Alpo Rusin juristi tämän ajaessa kannetta Suomen valtiota ja suojelupoliisia vastaan Helsingin käräjäoikeudessa kesällä 2007. Jutussa oli kyse siitä, että suojelupoliisi oli aloittanut perusteettoman vakoilua koskevan rikostutkinnan Alpo Rusista ja että tieto tutkinnasta oli lainvastaisesti "vuodettu" julkisuuteen. Tilanne oli johtanut siihen, että Alpo Rusin ystävä tri Olli Rehn oli vetäytynyt eduskuntavaaleista 2003 voidakseen puolustaa ystäväänsä. Tri Rusi ja Rehn ovat kirjoittaneet näistä kokemuksistaan kirjan "Kylmä tasavalta", WSOY 2003.


title: Olli Santanen

text: Käräjäoikeudessa kuultiin todistajana mm. presidentti Martti Ahtisaarta. Suojelupoliisin päällikkö ei tullut kuultavaksi lääkärintodistukseen vedoten. Käräjäoikeus velvoitti Suomen valtion huomattaviin korvauksiin Alpo Rusille. Myöhemmin Helsingin hovioikeus vahvisti valtion korvausvelvollisuuden.


title: Olli Santanen

text: Suomen Asianajajaliittoon Santanen liittyi 2007. Asianajajana hän on hoitanut laajoja rikos- ja siviiliasioita niin Suomessa kuin ulkomailla. Santanen toimi mm. ns. Wincapitan pääjutun asiamiehenä kaksi vuotta (2011-2013) sekä oli myös Ruandan joukkotuhontaa koskevassa oikeudenkäynnissä Afrikassa 2011-2012. Santanen ollut UNICEFin ja IRCn palveluksessa Intiassa ja Afirikassa. Nykyään hänellä on Asianajotoimisto Olli Santanen Ky Jyväskylässä sekä sivutoimisto Helsingissä. Toimistoissa työskentelee kahdeksan lakimiestä ja avustavaa henkilökuntaa on 12.


title: Olli Santanen

text: Muuta


title: Olli Santanen

text: Sotilasarvoltaan Santanen on kapteeni. Hänen kurssin numero upseerikoulussa oli 160. Hän ollut kolme kertaa naimisissa, kerran kihloissa.


title: Olli Santanen

text: Hänen tärkeimmät harrastukset ovat teatteri ja kalastus. Santanen on ollut kolme vuotta Suomen Kansallisteatterissa suurella näyttämöllä yhdessä Pentti Siimeksen ja Leif Wagerin kanssa. Perhokalastuksessa hän on saavuttanut Master of Fly Fishing arvon. Suurimpana huomionosoituksena RUK:n ristin jälkeen Santanen pitää sitä, että tri Jorma Palo kirjassaan "BODOMIN VARJO" (WSOY 2006) mainitsee hänet nimeltä. Lisäksi sitä, että tri Palo omisti viimeisen ennen kuolemaansa valmistuneen kirjan ensimmäisen kappaleen hänelle. Santanen ja Palo eivät koskaan toisiaan tavanneet.


title: Olli Santanen

text: Lopuksi


title: Olli Santanen

text: Fiktiivisestä Wikipedia Olli Santanen joulukalenteri hahmosta on ohjannut noin viisi venlaa saanut Anitta Pankkonen, joka on naimisissa Kari "Junkku" Rentolan kanssa, joka puolestaan on ollut teatterikorkeakoulun rehtorina kahdeksan vuotta. Santanen on pitänyt ilkeilynä, että rakas serkkunsa on nimen joulukalenteriohjelmaan saattanut. Tämä on aiheuttanut hämmennystä hänen toimiessa muassa Sri Lankan aseleponeuvottelujen pääjuristina.


title: Olli Santanen

text: Anitta Pankkosen setä oli varatuomari Osmo Pankkonen, joka oli Olli Santasen eno. Osmo Pankkonen oli Santasen tavoin Petäjäveden nimismies. Hän oli IKL:n jäsen ja Kansallis-Osake-Pankin johtaja Jyväskylässä.


title: Olli Santanen

text: Isän puolelta Santasen setä Jukka oli Suomen mestari nyrkkeilyssä. Isänsä Seppo osallistui Lontoon Olympia-karsinnoissa 68-72 kg sarjassa kilpailuihin.


title: Olli Santanen

text: Santanen on aloittanut väitöskirjan laatimisen rikosoikeuden alaan liittyvistä kysymyksistä professori Raimo Lahden (emer.) ohjauksella.


title: Olli Santanen

text: Motto


title: Olli Santanen

text: We shall never surrender (Winston Churchill)


title: Olli Santanen

text: ht


title: Latvian jääpallomaajoukkue

text: Latvian jääpallomaajoukkue edustaa Latviaa jääpallon maajoukkuekilpailuissa. Joukkue osallistui ensimmäistä kertaa MM-kisoihin Kemerovossa 2007, missä se sijoittui B-sarjassa toiseksi Yhdysvaltojen takana. Seuraavana vuonna Moskovan MM-kisoissa se sijoittui B-sarjassa kolmanneksi.


title: Latvian jääpallomaajoukkue

text: Paras sijoitus joukkueella on vuoden 2015 kisoissa, jolloin se sijoittui seitsemänneksi voitettuaan aikaisemmin samana talvena B-sarjan turnauksen.


title: Latvian jääpallomaajoukkue

text: Neuvostovallan aikaan 1950-luvulla Latviasta osallistui Neuvostoliiton jääpallon mestaruussarjaan SKA-Riika, joka nousi pääsarjaan vuodeksi 1952, jossa se saavutti hopeaa kaudella 1953. Pian sen jälkeen seura ja seuran jääpalloilu loppuivat.


title: Latvian jääpallomaajoukkue

text: 1970-luvulla Neuvostoliiton jääpallon huippujoukkueessa SKA-Sverdlovsk pelasi latvialaissyntyinen Semen Kovalkov. Hän voitti SKA-Sverdlovskin joukkueessa Neuvostoliiton mestaruuden ja Eurooppa cupin.


title: Julia Child

text: Julia Carolyn Child, o.s. McWilliams (15. elokuuta 1912 – 13. elokuuta 2004) oli yhdysvaltalainen kokki.


title: Julia Child

text: Child tuli tunnetuksi useista julkaisemistaan kirjoista ja televisiotyöstään. Eräs menestyssarja oli "The French Chef" (1963–1973), jossa Child perehdytti yhdysvaltalaista yleisöä ranskalaisen keittiön saloihin.


title: Julia Child

text: Julia Child syntyi Kalifornian Pasadenassa vuonna 1912.


title: Julia Child

text: Sodan aikana hän työskenteli CIA:n edeltäjässä, Office of Strategic Servicesissä konekirjoittajana. Komennuksellaan Aasiassa hän tapasi tulevan miehensä Paulin, ja oppi arvostamaan ruoanlaittoa tuoreista aineksista.


title: Julia Child

text: Sodan jälkeen Julia asui miehensä kanssa Pariisissa ja opiskeli Cordon Bleu -kokkikoulussa. Hän opetti ruoanlaittoa kotonaan kahden ranskalaisen ystävänsä kanssa, ja he kirjoittivat kolmistaan keittokirjan, jossa opetettiin ranskalaista keittotaitoa amerikkalaisille.


title: Julia Child

text: Child kuului Ranskan Kunnialegioonaan ja sai vuonna 2003 Presidential Medal of Freedomin. Hän kuoli munuaisten vajaatoimintaan 91-vuotiaana.


title: Petra Vaarakallio

text: Petra Maria Pauliina Vaarakallio (s. 17. kesäkuuta 1975 Helsinki) on entinen suomalainen jääkiekkoilija, pelipaikaltaan hyökkääjä. Hän saavutti kahdeksan arvokisamitalia ja on edelleen naisten SM-sarjan kaikkien aikojen pistepörssin kärkikolmikossa. Nuorempana hän pelasi myös ringetteä ja saavutti siinäkin yhden MM-mitalin.


title: Petra Vaarakallio

text: Vaarakallio pelasi Suomen naisten jääkiekkomaajoukkueessa 126 maaottelua. Hän saavutti olympiapronssia Naganossa 1998 ja oli mukana vielä Salt Lake Cityssä 2002, kun Suomi sijoittui neljänneksi. Naganossa naisten jääkiekko oli ensi kertaa olympiaohjelmassa ja Vaarakallio teki lajin olympiahistorian ensimmäisen maalin. MM-kilpailuissa hän pelasi neljästi saavuttaen joka kerta pronssia. EM-kilpailuihin hän osallistui kolmasti saaliinaan kaksi kultaa ja yksi pronssi.


title: Petra Vaarakallio

text: Kotimaassaan Vaarakallio edusti Kiekko-Espoota ja Espoo Bluesia. Hän voitti Suomen mestaruuden seitsemän kertaa vuosina 1999–2005. Hän teki naisten SM-sarjassa yli 600 tehopistettä ja ohitti syksyllä 2005 Marianne Ihalaisen kaikkien aikojen pistepörssin kärjessä mutta on sittemmin menettänyt kärkisijansa pitkäaikaiselle ketjukaverilleen Karoliina Rantamäelle. Kaudella 1994–1995 Vaarakallio pelasi Sveitsissä EHC St. Gallenin joukkueessa ja kaudella 2007–2008 DHC Oberthurgaun joukkueessa.


title: Petra Vaarakallio

text: Vaarakallio pelasi aikanaan myös ringetteä ja saavutti MM-pronssia vuonna 1992. Hän lopetti ringeten pelaamisen saatuaan kuuden kuukauden pelikiellon jäässä maanneen vastustajan potkaisemisesta.


title: Petra Vaarakallio

text: Nykyään hän pelaa salibandya ja edustaa SB-Vantaata.


title: Petra Vaarakallio

text: Petra Vaarakallion serkku Sami Karjalainen on entinen jääkiekon SM-liigapelaaja.


title: Coral Browne

text: Coral Edith Browne (s. 23. heinäkuuta 1913 Melbourne, Australia – 29. toukokuuta 1991 Los Angeles, Yhdysvallat) oli australialainen näyttelijä, joka näytteli muun muassa elokuvissa "Taistelu kullasta", "Tapahtuipa Piccadillyllä", "Jännittävä tätini", "Mrs. Stonen Rooman kevät", "Tri Crippen - Ihmispeto?", "Villikkotyttö Tahitilla", "Kenraalien yö", "Harhakuva", "Sisar Georgen surma", "Kauhujen teatteri", "Kasvot vedessä", "Xanadu", "Amerikkalainen uneksija" ja "Ihmelapsi". Browne voitti Saturn Award -palkinnon elokuvasta "Ihmelapsi".


title: Star Trek (alkuperäinen sarja)

text: Star Trek on Gene Roddenberryn luoma 79-osainen yhdysvaltalainen scifi-televisiosarja, jota tuotettiin vuosina 1966–1969. Liian pienten katsojalukujen vuoksi lopetettu sarja sai myöhemmin kansainvälisen kulttimaineen. Sarjan myöhempien jatkosarjojen myötä sitä on alettu kutsua myös nimellä Star Trek: The Original Series (ST: TOS, TOS, ).


title: Star Trek (alkuperäinen sarja)

text: 23. vuosisadalle sijoittuvassa sarjassa seurataan "Yhdistyneiden planeettojen liiton" tähtilaivan "USS Enterprisen" miehistön seikkailuja maailmankaikkeudessa.


title: Star Trek (alkuperäinen sarja)

text: Alkuperäisen "Enterprisen" miehistön tärkeän ”kolmikannan” muodostivat kapteeni James T. Kirk (esittäjänä William Shatner), vulkanuslainen tiedeupseeri Spock (Leonard Nimoy) ja lääkintäupseeri Leonard ”Bones” McCoy (DeForest Kelley). Muita merkittäviä miehistön jäseniä olivat muun muassa radisti Uhura (Nichelle Nichols, konepäällikkö Montgomery ”Scotty” Scott (James Doohan), pääohjaaja Hikaru Sulu (George Takei) ja navigaattori Pavel Chekov (Walter Koenig). Sarjassa esiteltiin myös arkkiviholliset klingonit ja romuluslaiset, joiden valtakunnat olivat eri syistä jatkuvassa konfliktissa Yhdistyneiden planeettojen liiton ("Federaation") kanssa.


title: Star Trek (alkuperäinen sarja)

text: Alkuperäinen pilottijakso, ”The Cage” (”Häkki”), hylättiin ”liian älyllisenä”, ja toiseen pilottijaksoon, ”Where No Man Has Gone Before”, säästettiin alkuperäisestä miehistöstä vain Spockin hahmo. Lisäksi alkuperäinen lääkäri Piper (Paul Fixx) säilyi mukana vielä uuden pilottijakson ajan (sekä kaksiosaisessa ”The Menagerie” -jaksossa, joka sisälsi alkuperäisen pilotin) ennen korvautumistaan ”Bones” McCoylla.


title: Star Trek (alkuperäinen sarja)

text: ”The Cage” sai ensiesityksensä vasta vuosikymmeniä myöhemmin, joskin osia siitä oli käytetty sarjan ainoassa kaksiosaisessa jaksossa ”The Menagerie”.


title: Star Trek (alkuperäinen sarja)

text: Pilottijaksossa förstiä näytelleestä Majel Barrettistä tuli hoitaja Christine Chapel; lisäksi hän muuttui tummasta vaaleatukkaiseksi ja sittemmin punatukkaiseksi.


title: Star Trek (alkuperäinen sarja)

text: Pilottijakson ”unisex”-asut poistettiin käytöstä varsinaisessa sarjassa. Housuasut olivat vain miehillä, naisilla ne vaihdettiin jo varhain sittemmin käytetyiksi tunika ja sukkahousut -yhdistelmiksi; tunikan helmanpituus vaihteli jonkin verran ja juhlaunivormun helma oli polvipituinen. Tosin jo alkuperäisessä pilotissa aluksen käytävillä vilahtaa 1–2 erilaista tennishameen näköistä vapaa-ajan asua.


title: Star Trek (alkuperäinen sarja)

text: Vain virallisessa pilotissa ”Where No Man Has Gone Before” esiintyi vielä naisten housuasuja, samoin virkatunnukset olivat vielä alkeellisia. Myös virkapuseroiden värijako - eli sinapinkeltainen päällystöllä, sininen tiedeväellä ja kirkkaanpunainen teknisellä ja turvallisuusväellä - oli vielä pilotin aikaan haussa. Samoin alkuperäiset puseron väriset resorikaulukset vaihtuivat sileisiin mustiin jo varsin varhain.


title: Star Trek (alkuperäinen sarja)

text: Naisten housuasut palasivat käyttöön myöhemmissä elokuvissa ja vain Uhura käytti niissäkin hametta.


title: Star Trek (alkuperäinen sarja)

text: Jaksot ovat lueteltuna tuotantokoodien mukaisessa järjestyksessä. Suomessa YLE TV2 esitti vuonna 1974 seuraavat kahdeksan jaksoa, sarjan suomenkielinen nimi oli silloin "Avaruusmatka":


title: Star Trek (alkuperäinen sarja)

text: Koko sarja esitettiin vasta 1987-1989 Kolmoskanavalla.


title: Star Trek (alkuperäinen sarja)

text: Alkuperäisen sarjan näyttelijät ovat esiintyneet seitsemässä elokuvassa:


title: Star Trek (alkuperäinen sarja)

text: Alkuperäisen sarjan hahmot esiintyvät lisäksi myös näissä elokuvissa:


title: Patrick Ivuti

text: Patrick Ivuti (s. 30. kesäkuuta 1978) on kenialainen kestävyysjuoksija. Hän voitti vuonna 2007 Chicagon maratonin ajalla 2.11.11 tiukan Jaouad Gharibia vastaan käydyn loppukirikamppailun jälkeen, minkä seurauksena voittaja jouduttiin määrittämään maalikamerakuvan perusteella. Vuonna 2006 Ivuti sijoittui Chicagon maratonilla viidenneksi. Keväällä 2007 hän oli viides Rotterdamin maratonilla ja vuonna 2006 Amsterdamin maratonilla hänen sijoituksensa oli yhdestoista.


title: Patrick Ivuti

text: Maastojuoksussa Ivuti on saavuttanut hopeaa pitkältä matkalta 1999 Belfastin MM-kisoista ja 2003 Lausannesta. Sydneyn olympialaisissa vuonna 2000 hän oli 10 000 metrillä neljäs.


title: Ruususiipisirkka

text: Ruususiipisirkka ("Bryodemella tuberculata") on erittäin uhanalainen, kookas heinäsirkkalaji. Suomen lajiston uhanalaisarvioinnissa 2010 se on luokiteltu äärimmäisen uhanalaiseksi (CR).


title: Ruususiipisirkka

text: Ruususiipisirkka on kookas heinäsirkkalaji, jonka koiras on 27–31 mm pitkä naaraan pituuden ollessa noin 33–39 mm. Sirkan väritys vaihtelee yksilöittäin. Suomalaiset yksilöt ovat lähinnä harmaita, mutta muualta tunnetaan myös sirkkoja, joiden väritys on voimakkaastikin sammaleenvihreän kirjavaa. Takasiivet ovat tyviosastaan voimakkaan ruusunpunaiset, siiven poikki kulkee tumma vyö ja kärkiosa on jokseenkin väritön. Lepäävällä sirkalla takasiivet jäävät kuitenkin kokonaan etusiipien alle piiloon. Etuselässä on matala keskiharjanne, jonka katkaisee kaksi poikittaisuurretta.


title: Ruususiipisirkka

text: Ruususiipisirkan levinneisyys ulottuu Keski-Euroopasta Keski-Aasiaan, mutta Euroopassa se on hävinnyt useista maista. Euroopassa useimmat nykyiset elinpaikat ovat Alppien pohjoisrintellä jokivarsien sora-alueilla, missä ajoittain esiintyvät tulvat pitävät maaston sopivan avonaisena. Laji esiintyy myös Ruotsin Öölannin alvareilla. Suomessa ruususiipisirkka esiintyy ainoastaan Säkylässä, Puolustusvoimien kovapanosammunta-alueella, missä maasto on paahteista ja avointa kangasta.


title: Ruususiipisirkka

text: Elinpaikaltaan ruususiipisirkka edellyttää avointa maastoa, jossa on korkeintaan matalaa kasvillisuutta. Ruotsissa esiintymät ovat alvareilla eli puuttomilla, kalkkipitoisilla nummilla. Suomen ainoa esiintymä on kovapanosammuntojen avoimena pitämällä, kuivalla harjunrinteellä. Keski-Euroopassa Alppien pohjoispuolisissa esiintymissä laji säilyy ilmeisesti ainoastaan metapopulaatioiden avulla. Yksittäisillä esiintymispaikoilla sirkat häviävät vähitellen maaston umpeenkasvun ja tavanomaista suurempien tulvien seurauksena, mutta samaan aikaan toisilla paikoilla vuosittaiset tulvat ovat vastaavasti synnyttäneet uusia lajille sopivia, avoimia elinpaikkoja, joille sirkat vähitellen ovat levinneet.


title: Ruususiipisirkka

text: Koiraat liikkuvat elinympäristössään selvästi naaraita enemmän. Keski-Euroopassa on todettu, että vain muutamat naaraat päätyvät elinaikanaan uusille, lajille sopiville elinpaikoille. Tämä naaraiden vähäinen levittäytyminen rajoittaa lajin leviämistä huomattavasti ja tekee ruususiipisirkan esiintymät hyvin haavoittuviksi ympäristön muutoksille. Sirkat osaavat lentää ja etenkin koiraat tuottavat lentäessään pehmeän surisevaa ääntä, naaraatkin joskus. Naaras munii maaperään muutaman senttimetrin syvyyteen useita munaryhmiä, joissa voi olla jopa parikymmentä munaa. Munat talvehtivat.


title: Ruususiipisirkka

text: Suomessa laji on äärimmäisen uhanalainen, Ruotsissa se on vaarantunut. Säkylän populaation kooksi arvioidaan vain 2–20 yksilöä, mutta esiintymispaikalla lajista on löydetty 2000-luvun aikana melko säännöllisesti muutamia yksilöitä. Sirkkoja tavataan kuitenkin vain parillisina vuosina.


title: Teresa Palmer

text: Teresa Mary Palmer (s. 26. helmikuuta 1986 Adelaide) on australialainen näyttelijä, joka tuli tunnetuksi vuoden 2006 kauhuelokuvasta "Kauna 2".


title: Teresa Palmer

text: Palmer valmistui Mercedes Collegesta vuonna 2003 ja työskenteli hetken aikaa tavaratalossa ennen näyttelijän uraansa. Alun perin hän halusi ryhtyä toimittajaksi.


title: Teresa Palmer

text: Palmer teki ensimmäisen pääroolinsa vuonna 2006 elokuvassa "", josta hän sai AFI-palkintoehdokkuuden parhaasta pääosasta. Vuotta aikaisemmin Palmer esiintyi pienessä roolissa elokuvassa "Wolf Creek".


title: The Hungry Saw

text: The Hungry Saw on englantilaisen Tindersticks-yhtyeen seitsemäs studioalbumi.


title: Sarcófago

text: Sarcófago (portugalia, ) oli vuosina 1985–2000 toiminut Brasilian Belo Horizontesta kotoisin ollut extreme metal -yhtye. Yhtyeen musiikissa on vaikutteita thrash ja death metalista ja ensimmäisissä julkaisuissa on myös black metal vaikutteita


title: Sarcófago

text: Merkittäviä musiikillisia esikuvia yhtyeelle olivat Venom, Hellhammer, Bathory, Celtic Frost, Slayer ja Black Sabbath. Myös suomalainen hardcore punk vaikutti Sarcófagon musiikkiin, ja yhtye esittääkin "Nights in Hell" -bootlegillä kaksi Terveiden Käsien kappaletta.


title: Sarcófago

text: Myöhemmin Sarcófagosta tuli yksi brasilialaisen thrash metalin merkittävimmistä ja pitkäaikaisimmista yhtyeistä. Yhtyeen on katsottu vaikuttaneen myös koko extreme metalin kehitykseen, mutta erityisesti black metalin toiseen aaltoon. Sarcófago ei vaikuttanut pelkästään musiikkiin, sillä se oli myös yksi ensimmäisiä mustavalkoisia kasvomaalauksia corpse paintia käyttäneitä yhtyeitä.


title: Sarcófago

text: Brasiliassa Sarcófago julkaisi musiikkiaan aluksi omakustanteena ja myöhemmin Cogumelo Records -levymerkillä. Euroopassa yhtyeen albumeja on levittänyt Music for Nations. Lisäksi Nuclear War Now! on julkaissut yhtyeen albumeista uusintapainoksia vinyylilevyinä. Sarcófagon levyjä ei ole koskaan myyty kovin paljon, ja niitä on ollut Brasilian ulkopuolella saatavilla melko heikosti. Yhtye on myös kärsinyt runsaasta piratismista. Sarcófagon maine ei perustukaan kaupalliseen menestykseen, vaan lähinnä sen asemaan extreme metalin edelläkävijänä.


title: Sarcófago

text: Sarcófago perustettiin vuonna 1985 Belo Horizontessa, joka oli yksi Brasilian metallimusiikin "pääkaupunkeja". Vastoin yleistä käsitystä Wagner Lamounier ei ollut sen perustajajäsen, vaan hän vaikutti aluksi death metal -yhtye Sepulturassa. Sepulturan kautensa aikana Lamounier ei ehtinyt levyttää, mutta hän teki kappaleen "Antichrist" sanat Sepulturan esikois-EP:lle "Bestial Devastation". Lamounier erotettiin Sepulturasta sisäisten erimielisyyksien ja riitojen vuoksi, ja sen jälkeen hänet pyydettiin vastamuodostettuun Sarcófagoon.


title: Sarcófago

text: Sarcófagon kokoonpano vaihteli kaksi vuotta, kunnes siihen vakiintui neljä henkeä: Wagner "Antichrist" Lamounier lauloi, Gerald "Incubus" Minelli soitti bassoa, "Butcher" kitaraa ja "D. D. Crazy" rumpuja. Vuoden 1987 loppuun mennessä Sarcófago oli levyttänyt useita demoja, joista varsinkin kolme – "Satanic Lust", "Black Vomit" ja "Christ's Death" – levisivät nauhanvaihdon avulla, mikä loi yhtyeelle pienen mutta uskollisen fanipohjan. Kesällä 1987 paikallinen levy-yhtiö Cogumelo Records julkaisi yhtyeen ensimmäisen albumin "I.N.R.I.:n", joka tosin jo aiemmin oli ilmestynyt omakustanteena. Jo edellisenä vuonna Cogumelo Records oli julkaissut kaksi Sarcófagon kappaletta "Warfare Noise I" -split-albumilla. Aikakauden muista metalliyhtyeistä poiketen Sarcófagon musiikissa oli varsin paljon vaikutteita punkista. Yhtyeen ulkoasukin oli epätavallinen: panosvyöt, corpse paint -maalaukset, niitit, piikit ja ylösalaisin käännetyt ristit keräsivät aluksi huomiota ja arvosteluakin. Sittemmin niistä on kuitenkin tullut black metal -yhtyeille tyypillisiä.


title: Sarcófago

text: "I.N.R.I.:n" menestys oli olosuhteisiin nähden hyvä, ja sitä myytiin viidessä kuukaudessa noin 2 000 kappaletta. Albumi sai muutenkin melko hyvän vastaanoton, ja sen merkitys black metalille oli suuri, erityisesti Brasiliassa. Heti albumin ilmestyttyä sitä arvosteltiin liian runsaasta efektien käytöstä. Sen kovaäänisimpiä arvostelijoita oli Sepultura, jolle Sarcofagó vastasi samalla mitalla. Huhuttiin myös, että Sarcófago olisi soittanut jokaisen soittimen raidat erikseen, sillä varsinkin rumpujen tempo "I.N.R.I.:llä" oli ennennäkemättömän nopea. Yhtye kuitenkin kiisti huhut.


title: Sarcófago

text: "I.N.R.I.:n" jälkeen rumpali D. D. Crazy erosi perustaakseen oman yhtyeen Sextrashin, ja hänen tilalleen tuli Manoel "Joker". Myös kitaristi Butcher erosi, ja Lamounier ryhtyi laulamisen lisäksi soittamaan kitaraa, joten yhtye muuttui trioksi. Yhdeksi merkittävimmistä underground black/death metal -yhtyeistä noussut Sarcófago teki vuonna 1989 lyhyen kiertueen, ja sen päätyttyä yhtye levytti toisen albuminsa "Rottingin". "Rottingin" kansi, jossa luuranko suutelee Jeesusta, ja albumin sisältämä lyhyt uskonnonvastainen manifesti herättivät pahennusta. Albumi on herättänyt runsaasti keskustelua metallipiireissä, mutta se toi yhtyeelle mainetta ja sopimuksen Music For Nationsin kanssa. Siitä lähtien yhtyeen albumit olivat saatavilla Euroopassa ja myöhemmin myös Yhdysvalloissa, jossa "Rottingin" kansi tosin muutettiin.


title: Sarcófago

text: Sarcófagon kaksi ensimmäistä albumia olivat tuoneet sille julkisuutta, varsinkin kun "Rotting" sai laajahkon levityksen myös Brasilian ulkopuolella. Albumia tosin markkinoitiin – ilman Sarcófagon lupaa – sillä, että yhtyeessä oli mukana Sepulturan alkuperäinen laulaja. Yhdysvalloissa tieto painettiin jopa albumin kanteen. Sarcófago suunnitteli laajaa kiertuetta, ja joissakin metallilehdissä sen arveltiin pystyvän nousemaan Sepulturan rinnalle brasilialaisen metallin tärkeimpien yhtyeiden joukkoon. Vaikka Sarcofagó lopulta jäikin Sepulturan varjoon, sillä oli Amerikoissa ja Euroopassa omat kannattajansa. Kiertuetta ei kuitenkaan tehty, ja kokoonpano hajosi. Seuraavassa kokoonpanossa olivat edelleen mukana Lamounier ja Minelli, ja uudeksi rumpaliksi tuli Lucio Olliver sekä toiseksi kitaristiksi Fábio Jhasko. Tällä kokoonpanolla Sarcófago julkaisi vuonna 1991 albumin "The Laws of Scourge". Uudella levyllä ei enää kuulunut punk- ja black metal -vaikutteita, vaan se oli tyylillisesti lähinnä thrash ja death metalia, ja siitä tuli siten käännekohta yhtyeen uralla. Soittajat myös luopuivat taiteilijanimistä ja esiintyivät sen jälkeen omilla nimillään. "The Laws of Scourgen" sävellykset olivat kokeellisempia ja monimutkaisempia kuin aiemmilla levyillä, ja se oli tuotettu huomattavasti paremmin. Albumista tulikin yhtyeen menestynein, ja All Music Guide nimeää "The Laws of Scourgen" Sarcófagon parhaaksi albumiksi. Myös sanoitukset, jotka olivat ennen käsitelleet saatanallisia aiheita, muuttuivat arkisemmiksi. Yhtye itse kommentoi tyylillistä muutostaan näin:


title: Sarcófago

text: Myös useimmat vanhat, raaempaan Sarcófagoon tottuneet fanit ottivat "The Laws of Scourgen" hyvin vastaan. Osa vanhoista faneista ei kuitenkaan pitänyt uudesta suunnasta, vaan he tuomitsivat uuden suuntauksen kaupallisena. Wagner Lamounier itsekin myönsi myöhemmin, että albumi olisi voinut olla parempi ja omaperäisempi. Suosionsa huipulla yhtye ei kuitenkaan miettinyt sellaista, vaan aloitti pian levyn julkaisun jälkeen laajan kiertueen, jota oli suunniteltu jo aiemmin. Kiertue käsitti Etelä-Amerikan ja Euroopan, ja siitä tuli lopulta yhtyeen laajin. Sarcófago konsertoi silloin ensimmäisen kerran Euroopassa, vieläpä varsin menestyksekkäästi. Kiertueella sattui myös kiusallinen tapaus, kun Wagner Lamounier myöhästyi Perun lennolta juopottelun takia, ja kitaristi Fábio Jhasko joutui Perun keikalla myös laulamaan. Samoihin aikoihin Sarcófago teki "Screeches from the Silence" -kappaleesta uransa ainoan musiikkivideon. Sitä esitettiin Brasilian MTV:llä.


title: Sarcófago

text: Vuoden kuluttua "The Laws of Scourgen" ilmestymisestä yhtye julkaisi samantapaisen EP:n nimeltä "Crush, Kill, Destroy". Sarcófagon jäsenet totesivat myöhemmin, että EP tehtiin vain rahan takia. Eräs ulkomainen levy-yhtiö oli pyytänyt Sarcófagoa tekemään kaksi bonuskappaletta albumin CD-versiolle. Brasiliassa CD:t eivät vielä olleet yleistyneet, joten kappaleet julkaistiin EP:llä yhdessä kahden "The Laws of Scourgen" remasteroidun kappaleen kanssa.


title: Sarcófago

text: Lucio Olliver ja Fábio Jhasko erotettiin Sarcófagosta vuonna 1993. Sen jälkeen yhtye kyllästyi jatkuviin rumpalin vaihdoksiin ja ryhtyi käyttämään rumpukonetta. Koneen ohjelmoi Eugenio "Dead Zone", joka oli aloittanut kosketinsoittajana "The Laws of Scourgen" aikoihin. Lamounierin mukaan koneen käyttö ei juuri vaikuttanut rumpusoundiin, sillä death metal -rumpalit käyttävät usein triggereitä, joiden avulla kaikki iskut saadaan kuulostamaan yhtä voimakkailta ja joista syntyy samantapainen steriili rumpusoundi kuin rumpukoneesta. Lisäksi extreme metalissa juuri rumpali yleensä asettaa rajan tempon nopeudelle, mutta rumpukone voitiin ohjelmoida juuri niin kuin yhtye halusi.


title: Sarcófago

text: Kokoonpanomuutosten jälkeen olivat jäljellä Wagner Lamounier ja Gerald Minelli, ja he jatkoivat yhtyeen toimintaa duona. Kritisoidakseen 1990-luvun alussa kansainväliseen suosioon nousseita pitkätukkaisia rock-yhtyeitä, kuten Nirvanaa ja Pearl Jamia, he ajoivat hiuksensa pois. Eräässä haastattelussa he perustelivat tätä sillä, että Sarcófagon piti näyttää oudolta ja epämuodikkaalta. Vuosia myöhemmin yhtye teki aiheesta myös kappaleen "Shave Your Head", jossa julistettiin, että pitkät hiukset eivät kerro enää rohkeudesta tai vihasta, vaan niistä on tullut muotia. Muutenkin Sarcófago korosti koko ajan epäkaupallisuuttaan: yhtye pyrki aina tekemään äärimmäistä musiikkia, ja eräässä haastattelussa Lamounier väitti:


title: Sarcófago

text: Duo-Sarcófagon ensimmäinen julkaisu oli vuonna 1994 julkaistu "Hate". "Hatella" yhtye palasi alkuaikojensa karkeaan tyyliin. Sanoitukset kuitenkin säilyttivät kypsyytensä, ainakin osittain. "Haten" jälkeen yhtye ei lähtenyt kiertueelle vaan vältti julkisuutta ja antoi vain muutamia haastatteluja. Itse asiassa Sarcófago ei "Haten" julkaisun jälkeen konsertoinut kuin harvoin, vuoden 1996 jälkeen ei ollenkaan. Yhtyeen jäsenten mukaan esiintyminen ei koskaan ollut juuri kiinnostanut heitä, ja toimiessaan vain kahdestaan heillä ei enää ollut mitään motiivia konsertoida.


title: Sarcófago

text: Vuonna 1995 Cogumelo Records julkaisi Sarcófagon kymmenvuotisen uran kunniaksi kokoelman "Decade of Decay", jossa oli muun muassa vanhojen kappaleiden demoversioita ja harvinaisia valokuvia yhtyeestä. Yhtye itse kuvaili kokoelmaa "lahjaksi vanhoille faneille".


title: Sarcófago

text: Seuraavana vuonna yhtye julkaisi uuden albumin "The Worst", jonka nimi () oli vastaus niille, jotka olivat brasilialaisen musiikkilehden "Rock Brigaden" vuosittaisessa äänestyksessä äänestäneet Sarcófagoa maailman huonoimmaksi yhtyeeksi. Vaikka monet olivat äänestäneet yhtyettä myös parhaaksi, Lamounier vitsaili yhtyeen olevan mieluummin huonoin. Musiikki ja varsinkin sanoitukset palasivat hieman lähemmäs "The Laws of Scourgen" tyyliä. Yleisesti sekä "Hate" että "The Worst" jäivät melko vähälle huomiolle, sillä yhtye ei markkinoinut albumeita juuri lainkaan: Sarcófago ei esimerkiksi tehnyt kiertuetta kummankaan albumin jälkeen eikä antanut juurikaan haastatteluja.


title: Sarcófago

text: "The Worstin" jälkeen Sarcófago vietti hiljaiseloa vuosikaudet, kunnes julkaisi vuonna 2000 "Crust"-EP:n. Neljä kappaletta sisältäneen levyn kappaleista "F.O.M.B.M. (Fuck Off Melodic Black Metal)" () on sittemmin saanut jonkin verran mainetta sanomansa vuoksi. Omat black metal -juurensa lähes kymmenen vuotta aiemmin hylännyt Sarcófago oli osoittanut kappaleen lähinnä moderneille yhtyeille, joiden katsoi pilaavan black metalin alkuperäisen hengen. "Crustin" julkaisun jälkeen Gerald Minelli kertoi yhtyeen aikovan juhlistaa 15-vuotista uraansa vuoden 2001 alussa uudella albumilla sekä mahdollisesti myös kiertueella. Aikeet eivät kuitenkaan toteutuneet, vaan Sarcófago hajosi vielä vuoden 2000 aikana.


title: Sarcófago

text: Vuonna 2002 Cogumelo Records julkaisi "Tribute to Sarcófago" -tribuuttialbumin, jolla eri yhtyeet esittivät Sarcófagon kappaleita. Yli tuhat yhtyettä lähetti demon osallistuakseen kokoelman tekoon. Lopulliselle tribuuttialbumille Sarcófagon ja Cogumelo Recordsin jäsenet valitsivat 18 kappaletta.


title: Sarcófago

text: Vuonna 2007 järjestetyssä Warfare Noise Festival -tapahtumassa, jossa juhlittiin Cogumelo Recordsin ensimmäisen julkaisun "Warfare Noise I:n" 20-vuotispäivää, esiintyi Sarcófagon kappaleita esittänyt tribuuttiyhtye, joka käytti nimeä Tributo ao Sarcófago. Laulajaa lukuun ottamatta tribuuttiyhtyeen jäsenet olivat Sarcófagon entisiä jäseniä. Vaikka Lamounier ei esiintynytkään kyseisessä kokoonpanossa, hän soittaa nykyään hardcore-yhtyeessä Komando Kaos. Hän on Belo Horizonten yliopiston taloustieteen professori.


title: Sarcófago

text: Lokakuussa 2007 Sarcófago esiintyi Chilen Santiagossa yhdessä death metalin suunnannäyttäjän Possessedin kanssa.


title: Sarcófago

text: Maaliskuussa 2009 levisi huhu, jonka mukaan Wagner Lamounier oli ilmoittanut Sarcófagon aikovan tehdä comebackin ja pitkähkön kiertueen, johon olisi kuulunut muun muassa Wacken Open Air -festivaali ja keikkoja Lontoossa ja New Yorkissa. Kiertueella olisi soittanut "I.N.R.I."-kokoonpano, mutta comeback olisi kuitenkin kestänyt vain kyseisen kiertueen ajan. Tarkoituksena ei myöskään ollut julkaista uutta materiaalia. Vähän myöhemmin Lamounier kuitenkin ilmoitti, etteivät comeback-uutiset pitäneet paikkaansa.


title: Sarcófago

text: Sarcófagon musiikillinen tyyli muuttui yhtyeen uran aikana useasti. Yhtye soitti koko ajan extreme metalia mutta kokeili sen useimpia perinteisiä suuntauksia. Sarcófagon ensimmäiset albumit ovat raskaimpia black metalin ensimmäisen aallon edustajista, ja niissä on vaikutteita death ja thrash metalista – tosin tätä musiikkia alettiin kutsua black metaliksi vasta myöhemmin, sillä aiemmin thrash, death ja black metal -nimitykset vaihtelivat ja kuvasivat erilaisia raskaita metalliyhtyeitä. Myöhemmin Sarcófagon tyyli vaihteli melodisen, teknisen death metalin kautta erittäin raskaaseen ja nopeatempoiseen death metaliin asti.


title: Sarcófago

text: Debyyttialbumi "I.N.R.I." on äänimaailmaltaan ja musiikiltaan huomattavan raaka ja varsin punk-vaikutteinen albumi. All Music Guiden Eduardo Rivadavia kuvailee "I.N.R.I.:n" tyyliä "sekä musiikin että sanoitusten suhteen niin väkivaltaiseksi kuin voi kuvitella". Yhtyeen tarkoitus olikin tehdä maailman aggressiivisinta musiikkia. Seuraavalla albumilla "Rottingilla" on jo nähtävissä hienoista muutosta teknisempään suuntaan: "I.N.R.I.:n" raaka ja raivoisa black metal vaihtuu soitoltaan teknisesti kehittyneempään ja sävellystyöltään monimutkaisempaan ja kokeilevampaan materiaaliin, joka antaa jo viitteitä "The Laws of Scourgen" tyylistä. Vaikka muutamat "Rottingin" kappaleet muistuttavat vielä ensilevyn raakaa tyyliä, jotkut sen kappaleista, kuten "Nightmare" ja "Tracy" olivat jo huomattavasti vaihtelevampia, kokeellisempia, melodisempia ja pidempiä.


title: Sarcófago

text: "The Laws of Scourge" ja "Crush, Kill, Destroy" -albumien aikoihin Sarcófagon tyyli muuttui radikaalisti. Kappaleet ovat entistä kokeellisempia, melodisempia ja pidempiä, ja niissä on runsaasti tempojen muutoksia ja akustisella kitaralla soitettuja väliosuuksia. Lisäksi kosketinsoittimia käytetään huomattavasti enemmän, ja levyt on tuotettu paljon paremmin kuin ennen. Musiikillisesti albumi muistuttaa lähinnä teknistä death ja thrash metalia, vaikka Wagner Lamounier kiistikin yhtyeensä silloisen tyylin olevan thrash metalia. All Music Guiden edustaja Eduardo Rivadavia on määritellyt näiden albumien tyyliä myös melodiseksi death metaliksi.


title: Sarcófago

text: "Hate"-albumilla tyyli muuttuu jälleen selvästi, tällä kertaa entistä raskaammaksi death metaliksi. Yhtyeen tarkoituksena oli tehdä "Hatesta" kaikkien aikojen raskain ja nopein death metal -albumi. Sama tyyli jatkuu seuraavallakin albumilla, joskin "The Worst" on yleisilmeeltään hitaampi ja sekä musiikissa että sanoituksissa on samaa tyyliä kuin "The Laws of Scourgella". Death metal -tyyli huipentuu lopulta "Crust"-EP:n brutaaliin death metaliin; "Crustia" leimaa erityisesti erittäin nopeatempoinen rumpukone.


title: Sarcófago

text: Encyclopaedia Metallumin mukaan Sarcófagon sanoitusten pääaiheita ovat kuolema, seksi, alkoholi, saatananpalvonta ja kristinuskon vastaisuus. Yhtye tosin otti 1990-luvun alussa etäisyyttä satanismiin, luopui sitä käsittelevistä sanoituksista ja myönsi, että osa niistä oli ollut lapsellisia. Yhtyeen sanoitukset ja olemus olivat usein provosoivia, ja yhtyeen ideologia oli aina hyvin selvästi kristinuskon vastainen.


title: Sarcófago

text: Venomin ja Hellhammerin kaltaisten yhtyeiden vaikutuksesta Sarcófagon varhaiset sanoitukset ovat avoimen saatanallisia. Niissä on usein paljon kiroilua ja varsin omalaatuisia tarinoita, kuten "Desecration of the Virgin" -kappaleen rienaava kuvaus Neitsyt Marian raskaaksi tulemisesta:


title: Sarcófago

text: Alkuperäinen, englanninkielinen sanoitus


title: Sarcófago

text: Myös "Rottingin" sanoitukset ovat edelleen provosoivia, mutta saatanallisuuden tilalle on tullut pikemminkin ateismi ja kristinuskon vastaisuus. Alkuperäinen vinyylijulkaisu sisälsi myös Lamounierin kirjoittaman lyhyehkön uskonnonvastaisen julistuksen. Lamounierin mielestä uskonto vieraannuttaa ihmisen todellisuudesta ja saa alistumaan ikäviinkin asioihin, koska uskova uskoo niiden olevan Jumalan tahto. Lamounier tiivistikin "Rottingin" sanomaksi, että ihmisten pitäisi ennemmin uskoa itseensä ja yrittää parantaa olojaan kuin odottaa Jumalan tekevän sen. Jeesuksen kuolemaakaan ei tulisi ihannoida, koska hän oli vain tavallinen ihminen ja kuoltuaan hän mätäni – albumin nimen () mukaisesti – kuten kuka tahansa. Tästä kertoo myös levyn kansi, jossa viikatemies suutelee Jeesusta.


title: Sarcófago

text: Sarcófagon kolmas albumi "The Laws of Scourge" jatkaa uudella "todellisuuspohjaisella" linjalla, ja sanoitukset käsittelevät pääosin kuolemaa, varsinkin murhia ja itsemurhia. Yhdysvaltalaisen levy-yhtiön kanssa tuli jälleen ongelmia, sillä "The Black Vomitin" uudelleen levytetyn version sanoitukset poistettiin CD:n lehtisestä ja "Predule to Suicide" () -kappale poistettiin kokonaan. Syynä oli Wagner Lamounierin mukaan se, että sen pelättiin kannustavan ihmisiä itsemurhaan.


title: Sarcófago

text: Uransa loppuvaiheilla kappaleessaan "F.O.M.B.M. (Fuck Off Melodic Black Metal)" (2000) itsekin black metalia aluksi soittanut Sarcófago kritisoi nykyajan black metalia ja melodisia black metal -yhtyeitä, jotka "myivät Saatanan kuin minkä tahansa kapitalismin tuotteen". Myös aggressio on yleinen aihe Sarcófagon sanoituksissa: "Haten" nimikappale on yksinkertaisesti luettelo asioista, joita tarinan kertoja vihaa. Sarcófago on esittänyt myös kannanottoja homoseksuaalisuutta ja huumeiden käyttöä vastaan.


title: Sarcófago

text: Sarcófago on vaikuttanut suuresti etenkin black metalin ja sen toisen aallon kehitykseen, kuten myös norjalaiseen, suomalaiseen ja brasilialaiseen black metaliin. "I.N.R.I." luetaan usein yhdeksi parhaista death ja black metal -albumeista.


title: Sarcófago

text: Norjalaisen black metal -yhtye Darkthronen rumpali Fenriz sisällytti Sarcófagon kappaleen "Satanic Lust" kokoelmaansa The Best of Old-School Black Metal, joka on tarkoitettu black metal -historiikiksi. Toinen merkittävä black metal -vaikuttaja, Mayhemin kitaristi ja norjalaisten black metal -piirien johtajana pidetty Euronymous harrasti 1980- ja 1990-lukujen taitteessa nauhanvaihtoa Lamounierin kanssa. Euronymous ihaili suuresti Sarcófagoa ja yhtyeen imagoa, ja hän olisi halunnut kaiken black metalin olevan Sarcófagon tapaista. Lamounier sen sijaan piti Euronymousta "sekopäänä". Toinen merkittävä norjalaisyhtye, Satyricon, levytti "I.N.R.I":n EP:lleen "Intermezzo II" . Cover-versio on myös "Tribute to Sarcófago" -kokoelmalla. Samoin Gorgorothissa pitkään vaikuttaneet Gaahl ja King ov Hell ovat saaneet vaikutteita Sarcófagon musiikista.


title: Sarcófago

text: Suomessa Sarcófagolta ovat saaneet vaikutteita muun muassa Beherit ja Impaled Nazarene. Ensin mainitun perustaja Nuclear Holocausto on todennut Sarcófagon epäilyksettä olevan yhtyeensä suurimpia vaikuttajia. Samoin Impaled Nazarenen laulaja Mika Luttinen on kertonut Sarcófagon olleen yhtyeelleen merkittävimpiä vaikuttajia: "Mikään ei voita Slayerin "Reign in Bloodia" tai Sarcófagon "I.N.R.I.:ä"". Myös Impaled Nazarene esiintyy "Tribute to Sarcófago"- albumilla ja soittaa kappaleen "The Black Vomit".


title: Sarcófago

text: Wagner Lamounier kuitenkin suhtautui kriittisesti moniin yhtyeisiin, jotka saivat vaikutteita Sarcófagolta. Erityisesti Norjan black metal -piirit saivat häneltä murskakritiikkiä, ja hän ihmetteli, miten maailman vauraimpiin kuuluvassa maassa voi syntyä sellaista rikollisuuden ja saatananpalvonnan leimaamaa toimintaa. Lamounierin mielestä black metal -piirit menivät Norjassa liian pitkälle. Musiikillisessa mielessä Lamounier ei pitänyt tarkoituksellisen huonosta äänenlaadusta, joka on tyypillistä toisen aallon black metalille. Hänen mielestään Burzumin musiikki oli "paskaa" ja kitarat kuulostivat siltä, kun ne olisi nauhoitettu radion eteen työnnetyllä mikrofonilla. Immortalista Lamounier piti, mutta useimmat muut norjalaiset black metal -yhtyeet keskittyivät hänen mielestään liikaa muihin asioihin kuin musiikkiin.


title: Sarcófago

text: Myös Sarcófagon keskivaiheiden tekninen death metal vaikutti death metalin kehitykseen. "The Laws of Scourge" oli ensimmäisiä teknistä death metalia edustaneita albumeita, ja siitä saatiin vaikutteita sekä Floridan että Euroopan death metal -piireissä. Esimerkiksi puolalainen, death metalia esittävä Behemoth on levyttänyt Sarcófagon "Satanas"-kappaleen.


title: Sarcófago

text: Sarcófago tunnetaan myös siitä, että sillä oli runsaasti kiistoja Sepulturan kanssa. Lamounierin erottaminen Sepulturasta herätti katkeruutta. Yhtyeiden välinen riitely jatkui vuosia, ja se sai huomiota myös metallimusiikkilehdistössä, joka tosin saattoi liioitella erimielisyyksiä. Aluksi riitely oli melko vähäistä, lähinnä kiistelyä siitä, kumpi yhtye teki raskaampaa musiikkia, ja Lamounierin erottamisen aiheuttama katkeruus oli jo lähes unohtunut. Varsinaisesti riitely sai alkunsa varsin pienestä tapauksesta: Sepulturan kitaristi Andreas Kisser pilkkasi Sarcófagoa, jolloin rumpali D. D. Crazy suuttui ja löi Kisseriä pullolla päähän. Lisäksi yhtyeet arvostelivat 1980-luvulla kärkkäästi toistensa musiikkia, yleensä melko yhdentekevistä asioista. Sarcófagon ensialbumin "I.N.R.I.:n" sisäkansiin oli painettu Sepulturaa koskevia herjauksia.


title: Sarcófago

text: Kun Sepulturan alkuperäinen kitaristi (myöhemmin myös laulaja) Max Cavalera erosi yhtyeestä 1997, Lamounierilta kyseltiin asiasta "The Worstin" aikaisessa haastattelussa. Lamounier vastasi, ettei yllättynyt suuremmin, koska Cavalera oli valmis pettämään ystävänsä ja sukulaisensa rahasta. Lamounier oli lähtenyt Sepulturasta kymmenisen vuotta aikaisemmin ja paljasti entisten yhtyetoveriensa yksityisasioita julkisuudessa. Sepulturan entinen johtohahmo Max Cavalera suuttui ja kirjoitti Soulfly-yhtyeelleen kappaleen "Bumbklatt", joka kertoi Lamounierista.


title: Sarcófago

text: Sarcófago saattoi arvostella Sepulturaa osittain myös kateudesta, sillä sen menestys ei koskaan noussut samalle tasolle kuin Sepulturan suppeita underground metal -piirejä lukuun ottamatta. Sarcófagon jäsenet itsekin myönsivät eräässä haastattelussa, että Sepulturan maailmanlaajuisen menestyksen vuoksi brasilialaisyhtyeillä ei ollut juuri menestymismahdollisuuksia. Sarcófago myös syytti musiikkilehdistöä puolueellisuudesta. Gerald Minellin mielestä media puolusti aina Sepulturaa, jonka jäsenet kuvattiin "hyvinä tyyppeinä", Sarcófagon jäsenet taas "tarinan konnina".


title: Sarcófago

text: Yhtyeen viimeiseksi jäänyt kokoonpano oli:Lisäksi yhtyeessä vaikutti vuodesta 1991 sen hajoamiseen asti sessiomuusikko Eugenio "Dead Zone". Hän aloitti kosketinsoittajana "The Laws of Scourgen" aikoihin. Myöhemmin hän myös ohjelmoi rumpukoneen.Tämä tribuuttikokoonpano toimi vuonna 2006, ja siinä soitti pääosin yhtyeen vanhoja jäseniä.Demot


title: Sarcófago

text: Splitit


title: Sarcófago

text: Albumit


title: Sarcófago

text: Musiikkivideot


title: Sarcófago

text: EP:t


title: Sarcófago

text: Kokoelmat


title: Sarcófago

text: Bootlegit


title: Sarcófago

text: Tribuuttialbumit


title: José Luis Cuciuffo

text: José Luis Cuciuffo (1. helmikuuta 1961 Córdoba, Argentiina – 11. joulukuuta 2004 Buenos Airesin maakunta, Argentiina) oli argentiinalainen jalkapalloilija. Hän voitti maailmanmestaruuden vuoden 1986 MM-kisoissa. Cuciuffo oli pelipaikaltaan puolustaja.


title: José Luis Cuciuffo

text: Cuciuffo, lepinimeltään "El Cuchu", aloitti uransa vuonna 1980 Chaco For Everissä. Seuraavan vuoden hän pelasi kotikaupunkinsa Talleres de Córdobassa, kunnes siirtyi Vélez Sársfieldiin, jossa hän löi itsensä varsinaisesti läpi jalkapalloilijana. Viiden kauden jälkeen Cuciuffo siirtyi Argentiinan suurseuraan Boca Juniorsiin. Vuosina 1990–1993 hän pelasi Ranskan liigan Nîmes Olympiquessa ja lopetti uransa vuonna 1993 kotikaupungissaan Club Atlético Belgranossa.


title: José Luis Cuciuffo

text: Argentiinan jalkapallomaajoukkueessa Cuciuffo pelasi 21 maaottelua vuosina 1985–1989. Hän oli avauskokoonpanossa vuoden 1986 MM-kisojen loppuottelussa, kun Argentiina voitti maailmanmestaruuden.


title: José Luis Cuciuffo

text: José Luis Cuciuffo kuoli sairaalassa metsästysonnettomuudessa saamiinsa vammoihin vuonna 2004. Cuciuffoa ammuttiin vatsaan, kun hän oli metsästämässä Buenos Airesin maakunnan eteläosassa.


title: Imagi Animation Studios

text: Imagi Animation Studios on hongkongilainen animaatiostudio, joka on erikoistunut tietokoneanimaatioihin.


title: Imagi Animation Studios

text: Yhtiön päästudio sijaitsee Chai Wanissa, Hongkongissa ja sen tuotantorakennus Los Angelesissa. Sillä on myös satelliittitoimisto Tokiossa. Imagi keskityy ensisijaisesti tuottamaan tietokoneanimaatioita elokuviin ja sen ensimmäinen elokuvatuotos oli vuoden 2007 Turtles-elokuvassa.


title: HNK Cibalia

text: Hrvatski Nogometni Klub Cibalia on jalkapalloseura Vinkovcin kaupungista Kroatiasta. Joukkue pelaa maan toiseksi korkeimmalla sarjatasolla 2. HNL:ssä. Seura on perustettu vuonna 1919 ja se pelaa kotiottelunsa "Cibalia"-stadionilla. Nimi Cibalia tulee Vinkovcin kaupungin Rooman vallan aikaisesta nimestä.


title: HNK Cibalia

text: Seura perustettiin vuonna 1919 nimellä "HGŽK Cibalia Vinkovci". Vuonna 1925 seura yhdistyi "RŠK Sloga" -nimien seuran kanssa. Toisen maailmansodan jälkeen Sloga yhdistyi "OFD Graničarin" kanssa ja muodosti "FK Dynamo Vinkovci" -nimisen seuran. Vasta vuonna 1982 se raivasi tiensä Jugoslavian pääsarjaan, missä se säilyi viiden vuoden ajan. Nykyisen nimensä seura otti käyttön vuonna 1990. 1990-luvulla joukkue vakiinnutti paikkansa Kroatian sarjan keskikastissa, vaikkakin pelasi kauden 1997/1998 kakkosliigassa. Samaten kauden 2003/2004 päätteeksi putosi kakkosliigaan, ja samalla kaudella sitä rankaistiin kuuden pisteen menetyksellä talousvaikeuksien vuoksi. Seuraavan kauden päätteeksi seura kuitenkin nousi takaisin ykkösliigaan. Vuonna 1999 joukkue pelasi Kroatian Cupin loppuottelussa.


title: Mare Orientale

text: Mare Orientale eli "Itäinen meri" on pyöreä, suuren pikkuplaneetan iskusta syntynyt kraatterimainen muodostuma Kuussa. Itse tumman alueen läpimitta on 327 km. Monet vuorikehät ympäröivät pyöreätä, tummaa laavatasankoa. Ne ovat syntyneet osin sulan kallion aaltoillessa iskun jälkeen. Näitä ovat sisempi ja ulompi Montes Rook ja kaikkein uloin Montes Cordillera, jonka läpimitta on 930 km. Tästä vielä 500 km ulospäin on törmäyksessä singonnutta kiviainesta. Mereen liittyvien samankeskisten vuorikehien läpimitat ovat 320, 480, 620, 930, 1300 ja 1900 km.


title: Mare Orientale

text: Mare Orientalen keskustan koordinaatit ovat 19.4° S, 92.8° W. Se näkyy hyvin vaikeasti Maasta käsin näkyvän osan itäreunalla ja sen takia se löydettiin vasta 1900-luvulla. Paremmin sitä on havaittu Kuuta tutkineista avaruusluotaimista ja avaruusaluksista.


title: Honkaniemen taistelu

text: Honkaniemen taistelu käytiin talvisodassa 26. helmikuuta 1940. Suomen sotahistoriaan mainittu taistelu on jäänyt lähinnä siitä syystä, että se oli ensimmäinen merkittävämpi vastahyökkäys, johon suomalaisten puolelta talvisodassa osallistui panssarijoukkoja. Taistelun lopputulos oli suomalaisten kannalta synkkä ja suomalaisten osalta panssarijoukkojen käyttö loppuikin käytännössä talvisodassa tähän taisteluun. Taistelun tuloksena Mannerheim kypsyi ajatukseen vetää suomalaiset joukot väliasemasta taaksepäin.


title: Honkaniemen taistelu

text: Mannerheim-linjan murruttua 11. helmikuuta oli päämaja antanut käskyn Kannaksen armeijalle vetäytyä ns. Väliasemaan Taipaleenjoen länsipuolisilla alueilla. Näykkijärven pohjoispuolinen alue kuului 23. divisioonan puolustusalueeseen, jossa taistelun alkuvaiheessa toimi myös 4. divisioonaan kuuluva JR 14:n toinen pataljoona.


title: Honkaniemen taistelu

text: 25. helmikuuta 1940 eversti Vasili Kašuban komentamat puna-armeijan 84. Kaartindivisioona ja 120. Panssarirykmentti (58 kpl T-26, T-28 ja BT-sarjan vaunua) saivat aikaan murron suomalaisten linjoihin Näykkijärven pohjoispuolisella alueella. Heti murron tapahduttua 23. divisioonan uusi komentaja eversti Voldemar Oinonen siirsi alueelle komentamastaan divisioonasta I/JR 67:n, jonka lisäksi II Armeijakunnan komentaja Harald Öhquist alisti 23. divisioonalle JP 3:n ja Panssaripataljoonan neljännen komppanian (4./Pans.P), johon kuului 15 Vickers-hyökkäysvaunua. Mainitulla panssarikomppanialla ei ollut lainkaan taistelukokemusta. Viidestätoista panssarivaunusta ryhmitysalueelle pääsi vain kahdeksan, koska seitsemän panssarivaunun bensiinin joukkoon oli päässyt vettä. Ryhmittäytymisvaiheessa Jukkalaan oli alkujaan noin 0 C:n lämpötila laskenut miltei -20 C:n pakkaseen. Kahdeksasta ryhmitysalueelle päässeestä panssarivaunusta kahdessa oli moottorivika, minkä vuoksi ne jätettiin sivustasuojaksi. Kuudesta taisteluun lähteneestä panssarivaunusta Vickers n:o 644 juuttui ojaan ja sen torni vaurioitui, minkä vuoksi hyökkäämään lähtemään pääsi vain viisi vaunua.


title: Honkaniemen taistelu

text: 25. helmikuuta 1940 iltaan mennessä JR 14:n joukot vetäytyivät I/JR 67:n asemien läpi alueelta.


title: Honkaniemen taistelu

text: Eversti V. Oinosen päätöksen mukaan puna-armeijan joukot tuli lyödä Honkaniemen pysäkin - Näykkijärven alueella kuuden pataljoonan, kolmen patteriston ja panssarikomppanian voimin tehtävällä hyökkäyksellä.


title: Honkaniemen taistelu

text: Hyökkäyksen valmisteluilla oli kova kiire ja varsinaiseen hyökkäykseen pääsikin osallistumaan vain JP 3, 4./Pans.P ja osia I/JR 67:stä. Tykistönkään osalta yksi patteristo ei ennättänyt taistelualueelle ampumavalmiuteen.


title: Honkaniemen taistelu

text: Helmikuun 25.–26. välisenä yönä JP 3 ja panssarikomppania alkoivat siirtyä hyökkäyksen lähtöasemiin saatuaan noin kello 22.15 käskyn vastahyökkäyksestä. Valmisteluilla oli kiire, sillä hyökkäys edellytti toiminnan aloittamista jo klo 6.15 seuraavana aamuna. Alun perin oli ollut tarkoituksena hyökätä kello 5 aamulla, mutta tykistöyhteyksiä ei oltu saatu kuntoon hyökkäyksen tukemiseksi ajoissa. Tykistökeskitys osui JP 3:n ryhmitysalueelle, minkä vuoksi jääkärien tuli pysyä matalana eivätkä he kyenneet seuraamaan panssarivaunuja. Tykistövalmistelussa kuoli tai haavoittui 30 sotilasta, minkä vuoksi lähtöhetkeä siirrettiin toisen kerran, kello 7.15 alkavaksi.


title: Honkaniemen taistelu

text: Aamulla 26. helmikuuta 1940 klo 7.15 kaksi patteristoa keskitti kymmenen minuutin tulivalmistelun vihollisen asemiin Näykkijärvellä. Suomalaisten hyökkäyskäsky tuli hieman myöhässä, joten neuvostojoukot ehtivät siirtyä asemiinsa ja avasivat välittömästi tulen aiheuttaen suomalaisille raskaita tappioita. Yhden Vickers-vaunun tuhouduttua vihollisen tykkitulessa suomalaisten oli peräännyttävä takaisin.


title: Honkaniemen taistelu

text: Kello 10 suomalaiset aloittivat uuden hyökkäyksen Pienmäen suunnalla. Ilman panssarivaunuja, jääkäreitä ja tulitukea suoritettu hyökkäys epäonnistui ja joukot vetäytyivät takaisin. Kello 13 lähtivät puolestaan Jukkalan suunnalla viisi Vickers-vaunua ja JP 3 hyökkäykseen. Lähitaisteluun asti johtaneessa hyökkäyksessä suomalaiset pääsivät etenemään panssareiden tukemina neuvostolinjojen läpi Rauhalan peltoaukealle asti vähäisin tappioin. Peltoaukion vastakkaiselta reunalta avasi tulen 20 vihollisen raskasta T-28-vaunua Seuranneen 40 minuutin panssaritaistelun aikana tuhoutui kahdeksan venäläistä vaunua ja neljä viidestä suomalaisvaunusta.


title: Honkaniemen taistelu

text: Panssaripataljoonan 4. komppaniasta oli jäljellä enää seitsemän vaunua ja niistäkin neljä oli vaurioituneita, jonka vuoksi pataljoona siirrettiin Antrean alueelle reserviksi. Neuvostojoukot menettivät taistelussa yhdeksän panssaria ja kaatuneina 140 sotilasta. Tästä huolimatta suomalaisten vastaiskun voidaan katsoa epäonnistuneen, sillä tarkoitus oli ollut vallata takaisin väliaseman menetetyt osat.


title: Honkaniemen taistelu

text: Lisäksi suomalaisten panssarijoukkojen voidaan katsoa epäonnistuneen muutenkin sangen raskaasti, koska taisteluun lähetetyistä 15 panssarista vain kuusi pääsi aloittamaan varsinaisen hyökkäyksen muiden jäätyä mm. erilaisten vikojen vuoksi saapumatta hyökkäykseenlähtöalueelle. Varsinaiseen hyökkäykseen osallistuneista kuudesta vaunusta tuhoutui taistelussa viisi, yhden vetäytyessä vaurioituneena alueelta pääsemättä osallistumaan itse taisteluun.


title: Honkaniemen taistelu

text: Merkittävimpänä syynä suomalaisten panssarijoukkojen vähäiseen osuuteen talvisodan taisteluissa on se, että ainoat (ja samalla vähälukuiset) tuolloin nykyaikaisena pidetyt Vickers-panssarivaunut oli hankittu aivan 1930-luvun lopulla perushankintaohjelmaan kuuluvina säästösyistä ilman muun muassa aseistusta ja optisia välineitä. Panssarivaunujen varustaminen oli täysin kesken talvisodan syttyessä ja kun varustaminen oli saatu suoritettua tammikuun puoliväliin mennessä oli vielä vaunujen miehistön lopullinen kouluttaminen kesken. Näistä syistä suomalaiset saivat moderneimpia panssarivaunujaan osallistumaan taisteluun vasta helmikuun 1940 lopulla, sodan kestettyä jo liki kolme kuukautta. Tämän taistelun jälkeen Vickersejä käytettiin enää yksittäisinä tulitukivaunuina, mutta hyvin vähissä määrin.Jokaisessa Vickersissä oli kolmen hengen miehistö: ajaja, ampuja sekä vaununjohtaja. Panssarivaunujoukkueenjohtaja Virniö ja panssarivaunukomppanian päällikkö Mikkola olivat omien panssarivaunujensa vaununjohtajia. Vaunuissa ei ollut radioita, joten johtamistoiminta ei ollut komppanian tasoista. Kaikkiaan 15:stä panssarivaunusta ainoastaan viisi osallistui lopulta taisteluun.


title: Jaakko Pellinen

text: Jaakko Tuomas Pellinen (s. 18. toukokuuta 1988 Tampere) on suomalainen jääkiekkohyökkääjä.


title: Jaakko Pellinen

text: Pellinen on Ilveksen kasvatti. Hän pelasi ensimmäisen SM-liigaottelunsa kaudella 2006–2007. Kaudella 2007–2008 hän pelasi SM-liigassa kolme, ja kaudella 2008–2009 neljä ottelua ilman tehopisteitä. Kaudella 2009–2010 Pellinen pelasi Ilveksessä jo 42 ottelua tehoin 4+8=12 ja jatkoi seuraavien kahden kauden ajan Ilveksessä, vaikka kävi myös lainalla Mestiksen LeKissä ja SM-liigan Bluesissa.


title: Jaakko Pellinen

text: Kaudet 2012–2014 Pellinen pelasi kokonaan LeKissä.


title: Filosofin käytännöt

text: Filosofin käytännöt on filosofi Sami Pihlströmin vuonna 2001 ilmestynyt kirja, joka käsittelee suomalaisen filosofian historiaa ja nykytilaa pragmatismin näkökulmasta. Pihlström käsittelee teoksessaan myös erityisesti Esa Saarisen ja Pekka Himasen edustamaa ”mediafilosofiaa”. Pihlström väittää, että heidän soveltavan ja osallistuvan filosofian ohjelmansa ovat ongelmallisia, ja että hänen pragmatistinen filosofiakäsityksensä on parempi ja vastuullisempi. Pihlström arvostelee tätä kautta kulttuurin pinnallisuutta ja haluaa muistuttaa sellaisista kysymyksistä, joita ei voida käsitellä sähköisen viestinnän kiireisessä ympäristössä, vaan jotka vaativat rauhallista harkintaa.


title: Danica Patrick

text: Danica Patrick (s. 25. maaliskuuta 1982 Beloit, Wisconsin) on yhdysvaltalainen autourheilija, joka kilpailee tällä hetkellä NASCAR Sprint Cup Series sekä NASCAR Nationwide Series -moottoriurheilusarjoissa. Hänen vanhempansa ovat kotoisin Irlannista.


title: Danica Patrick

text: Patrick nimettiin IndyCar Series -sarjan ja Indianapolis 500 -ajon vuoden tulokkaaksi kaudella 2005. Vuoden 2005 Indianapolis 500 -ajossa Patrick sijoittui neljänneksi ja hänestä tuli ensimmäinen nainen, joka on johtanut Indy 500 -kisaa. Vuoden 2009 Indy 500 -kilpailussa Patrick sijoittui kolmanneksi, ja hänestä tuli kilpailun historian ensimmäinen palkintokorokkeelle yltänyt naiskuljettaja.


title: Danica Patrick

text: Toukokuussa 2006 Patrick julkaisi oman elämäkertansa "Danica: Crossing the Line". Voitettuaan vuonna 2008 Japanissa, Motegin ovaaliradalla Danicasta tuli ensimmäinen nainen, joka pystyi voittamaan Indy Racing Series -sarjan osakilpailun.


title: Danica Patrick

text: Danicalla on oma vaatemallisto ja viinitila. Hän on toiminut myös Sports Illustratedin uimapukumallina.


title: Danica Patrick

text: Vuonna 2018 hän ilmoitti lopettavan uransa.


title: Marko Torenius

text: Marko Torenius (s. 10. helmikuuta 1977 Säkylä) on maalivahtivalmentaja, joka työskentelee tällä hetkellä SKA Pietarissa, KHL:ssä. Työskenteli aiemmin KHL:ssä Sibir Novosibirskissa sekä Espoo Bluesissa SM-Liigassa 2006–2013 joukkueenjohtajana ja maalivahtivalmentajana. Hän on valmentanut mm. Bernd Bruckleriä, Iiro Tarkkia, Mikko Koskista ja Riku Heleniusta. Saavuttanut 2 kertaa KHL:ssä Gagarin cup mestaruuden sekä 2 SM-Liiga hopeaa.


title: Marko Torenius

text: Torenius on aiemmin valmentanut Ilveksen ja Tapparan juniorijoukkueissa. Pelaajaurallaan hän edusti pääasiassa Tapparaa.


title: Eridanos

text: Eridanos () oli kreikkalaisessa mytologiassa myyttinen joki, jonka kerrottiin olevan Hyperboreassa. Sen henkilöitymänä esitettiin jokijumala, Okeanoksen ja Tethyksen poika. Eridanosta kutsuttiin jokien kuninkaaksi, jonka rantatörmiltä löytyi runsaasti meripihkaa. Joen varsinaista esikuvaa ei tunneta, ja antiikin kirjoittajat yhdistävät sen muun muassa Pohon ja Tonavaan. Eridanoksen tytär oli Zeuksippe.


title: Eridanos

text: Hesiodos kertoi Tyfonin kylpevän Eridanoksessa. Herodotos epäilee koko joen olemassaoloa, ja väittää sen nimen perusteella olevan jonkun kreikkalaisen runoilijan keksintöä. Apollonios Rhodios ja Ovidius yhdistävät joen meripihkan alkuperän heliadeihin, jotka muuttuivat poppeleiksi murehdittuaan veljensä Faethonin kohtalo. Tämä oli menettänyt isältään auringonjumala Heliokselta lainaamiensa aurinkovaunujen hallinnan ja pudonnut Eridanokseen sen jälkeen, kun Zeus pelastaakseen maan oli lyönyt häntä salamallaan. Faethonin ystävä Kyknos puolestaan etsi tämän ruumista joesta lakkaamatta, jolloin jumalat muuttivat hänet joutseneksi.


title: Eridanos

text: Vergiliuksen "Aeneis"-runoelman mukaan Eridanos oli yksi Haadeen läpi virtaavista joista.


title: Eridanos

text: Eridanos oli myös vähäisemmän joen nimi, joka virtasi Ateenan lähistöllä.


title: Sakari Orava

text: Yrjö Sakari Orava (s. 17. kesäkuuta 1945 Kokkola) on suomalainen kirurgi ja ortopedi. Orava on yksi maailman arvostetuimmista urheilukirurgeista ja hän on toiminut Suomen olympiajoukkueen ylilääkärinä vuosina 1988–2000. Orava on myös itse urheillut, ja hän on voittanut nyrkkeilyssä nuorten SM-kultaa 54 kg:n sarjassa vuonna 1962.


title: Sakari Orava

text: Orava valmistui lääketieteenlisensiaatiksi Oulun yliopistosta 1972 ja väitteli lääketieteen ja kirurgian tohtoriksi 1980. Liikuntalääketieteen erikoislääkäriksi hän valmistui 1986. Orava on erikoistunut urheilulääketieteeseen ja tehnyt urallaan yli 20 000 leikkausta ympäri maailmaa. Hänellä on vastaanotot Turussa, Madridissa ja Roomassa.


title: Sakari Orava

text: Kuuluisia Oravan operoimia urheilijoita ovat muun muassa yleisurheilijat Haile Gebrselassie ja Merlene Ottey sekä jalkapalloilijat David Beckham, Didier Deschamps, Josep Guardiola, Thomas Vermaelen ja Nicklas Bendtner. Hän on myös operoinut Serbian presidentin Boris Tadićin.


title: Sakari Orava

text: Oravalla on pitkäaikainen yhteistyösuhde AC Milanin lääkäreiden kanssa. Orava on asunut Naantalissa vuodesta 1996 lähtien.


title: Sam Nunn

text: Samuel Augustus ”Sam” Nunn, Jr. (s. 8. syyskuuta 1938) on yhdysvaltalainen lakimies ja demokraattisen puolueen poliitikko. Hän istui Yhdysvaltain senaatin jäsenenä Georgiasta vuosina 1972–1997.


title: Sam Nunn

text: Sam Nunn varttui keskisen Georgian Perryssä ja opiskeli sitten Georgia Techissä sekä Emory Universityn lakikorkeakoulussa. Hän valmistui lakimieheksi 1962. Hän palveli vuosia rannikkovartiostossa ja lähti politiikkaan vuonna 1968, jolloin hänestä tuli osavaltion parlamentin jäsen. Vuonna 1972 hänet valittiin liittovaltion senaattiin, jossa hän toimi erityisesti ulkopolitiikan ja puolustuspolitiikan kysymyksien parissa, muun muassa senaatin asepalvelukomitean puheenjohtajana vuosina 1987–1995.


title: Sam Nunn

text: Senaattorin uran jälkeen Nunn perusti vuonna 2001 yhdessä Ted Turnerin kanssa aseriisunnan läpinäkyvyyttä edistävän säätiön Nuclear Threat Initiative (NTI), jonka johdossa hän on toiminut. Hän on opettanut Georgia Techissä hänen mukaansa nimetyssä yksikössä "Sam Nunn School of International Affairs". Hän on istunut Coca-Cola Companyn, Dell-tietokoneyhtiön ja General Electricin hallituksissa.


title: Sam Nunn

text:
Vuonna 2012 Sam Nunn ja Richard Lugar olivat heidän kunniakseen perustetun Nuclear
Security Awardin ensimmäiset saajat. Palkintoa jakaa Carnegie-säätiö.


title: John Tower

text: John Goodwin Tower (29. syyskuuta 1925 – 5. huhtikuuta 1991) oli yhdysvaltalainen republikaanisen puolueen poliitikko. Hän istui senaatin jäsenenä vuosina 1961–1985.


title: John Tower

text: Tower oli toisen maailmansodan veteraani. Hän kuoli 23 henkeä vaatineessa lento-onnettomuudessa.


title: The World Mänkeri Orchestra

text: The World Mänkeri Orchestra on suomalainen kansanmusiikkiyhtye. Se perustettiin vuonna 1984 nimellä Etnopojat. Yhtyen jäsenet käyttävät jo unohduksissa olleita kansansoittimia, esimerkiksi klarinettisoittimiin kuuluvia lirua ja mänkeriä.


title: The World Mänkeri Orchestra

text: Yhtyettä pidettiin jo perustamisestaan lähtien nykykansanmusiikin pioneerina, jopa ennen 1990-luvun folk-musiikin suosiota. Se toimi aluksi nimellä Etnopojat ja sen perustajajäsenillä on jazz-tausta. Westerholm ja Penttilä ovat myös taitavia soitinrakentajia ja eritoten Syrjänen on perehtynyt kansanomaisiin klarinettisoittimiin.


title: The World Mänkeri Orchestra

text: Ulkomaanesiintymisiä varten yhtye tuli sittemmin tunnetuksi nimellä The World Mänkeri Orchestra, joka juontuu mänkeri-puupuhaltimesta.


title: The World Mänkeri Orchestra

text: Yhtye on edustanut Suomea ja Yleisradiota EBU:n festivaaleissa, konsertoinut ulkomailla sekä esiintynyt monilla kotimaisilla musiikkifestivaaleilla. Musiikissa käytetään paljolti yhtyeen jäsenten itse rakentamia instrumentteja.


title: Svenska Handelshögskolans Studentkår

text: Svenska Handelshögskolans Studentkår (SHS) () on Svenska Handelshögskolanin eli Hankenin ylioppilaskunta.


title: Svenska Handelshögskolans Studentkår

text: Ylioppilaskunta perustettiin vuonna 1909 nimellä "Kamratföreningen Niord".


title: Vihtori Viitanen

text: Vihtori Viitanen (18. marraskuuta 1863 Honkilahti – 1918 Viipuri) oli SDP:n kansanedustaja vuosina 1907–1908.


title: Vihtori Viitanen

text: Viitanen syntyi Honkilahdella torppari Vilhelm Juholalle ja Leena Stiina Juhantyttärelle. Hän työskenteli Turussa vanginvartijana vuoteen 1897, jonka jälkeen hän toimi Kuopiossa ja Viipurissa vankilan työnjohtajana kuolinvuoteensa saakka. Hän teki töitä myös puuseppänä. Vuonna 1891 hän avioitui Edla Josefina Rättärin kanssa.


title: Vihtori Viitanen

text: Viitanen valittiin kansanedustajaksi Viipurin läänin läntisestä vaalipiiristä vuonna 1907 ja hänen kautensa päättyi vuonna 1908 hänen toimittuaan kansanedustajana vuoden ja kaksi kuukautta.


title: Etumerkki

text: Etumerkki voi tarkoittaa


title: Lissut

text: Lissut oli oululainen tyttöduo. Sen jäsenet Mitra ja Tiia (molemmat s. 1992) käyttivät itsestään nimiä M1tsQ ja T1tsQ ja esiintyessään pukeutuivat usein humoristisesti pissiksiksi. Duon ensimmäinen albumi, "Lissut", julkaistiin 14. toukokuuta 2008. Levystä julkaistiin vuonna 2007 kaksi singleä: "Pissikset" ja "Hippa". Ensin mainitusta on tehty musiikkivideo, samoin kuin duon kappaleesta "Me mennään". Molemmat videot ovat katsottavana YouTubesta.


title: Lissut

text: Lissut kävivät Pohjankartanon yläastetta, jossa myös on kuvattu musiikkivideo "Pissikset". "Pissikset"-kappale tehtiin alun perin Kiimingin yläasteen musikaaliin. "Me mennään" -musiikkivideo taas on kuvattu pääosin Latviassa.


title: Lissut

text: Lissut ovat esiintyneet muun muassa DBTL:ssä kesällä 2007. He olivat vieraana "Summerissa" 31. heinäkuuta 2008.


title: Lissut

text: Yhtyeen jäsen Mitra Kaislaranta osallistui vuonna 2013 kykyjenetsintäohjelma "Idolsin" seitsemännelle tuotantokaudelle ja voitti kilpailun. Yhtyeen toinen jäsen Tiia Erämeri oli puolestaan mukana The Voice of Finlandin 3. tuotantokaudella.


title: Etumerkki (musiikki)

text: Etumerkki on nuottikirjoituksessa käytettävä merkki, jonka avulla osoitetaan sävelen korotus tai alennus kromaattisella asteikolla tai kumotaan aiemmin tehty korotus tai alennus. Etumerkintä puolestaan tarkoittaa pysyvästi voimassa olevaa etumerkkien yhdistelmää, mikä kertoo sävellajin duurimollitonaalisessa musiikissa.


title: Etumerkki (musiikki)

text: Ylennys- eli korotusmerkki eli risti ylentää sävelen soivaa sävelkorkeutta puolisävelaskelella. Nuottikirjoituksessa ylennysmerkin symboli on ♯, joka muistuttaa useissa maissa numero-sanan symbolina olevaa #-merkkiä.


title: Etumerkki (musiikki)

text: Alennusmerkki eli b-merkki alentaa sävelen soivaa sävelkorkeutta puolisävelaskelella. Nuottikirjoituksessa alennusmerkin symboli on ♭. Merkki on kehittynyt b-kirjaimesta.


title: Etumerkki (musiikki)

text: Palautusmerkki kumoaa voimassa olevan ylennyksen tai alennuksen tahdin loppuun asti. Palautusmerkin symboli on , mikä on alkujaan johdettu alennusmerkistä.


title: Etumerkki (musiikki)

text: Kaksoisalennusmerkki ja kaksoiskorotusmerkki alentavat ja ylentävät sävelen kokosävelaskelen verran. Näin ollen esimerkiksi kaksoisylennetty C on enharmonisesti sama kuin D, kun käytetään tasaviritettyä asteikkoa, kuten pianolla soitettaessa. Tarkempaan erotteluun kykenevällä soittimella, esimerkiksi viululla soitettaessa sävelissä on kuitenkin hienoinen ero.


title: Etumerkki (musiikki)

text: Kaksoiskorotusta käytetään tavallisesti ylentämään etumerkinnässä jo kertaalleen ylennetty nuotti, esimerkiksi silloin, kun on kyse melodisen tai harmonisen mollin johtosävelestä. Vastaavasti kaksoisalennusta voidaan käyttää alentamaan etumerkinnässä alennettu nuotti.


title: Etumerkki (musiikki)

text:
Sekä korotus- että alennusmerkit voivat olla kiinteitä tai tilapäisiä. Kiinteät etumerkit sijoitetaan nuottiviivaston alkuun. Niitä on kussakin sävellajissa tietty määrä, mutta C-duurissa ja a-mollissa niitä ei ole. Kiinteät etumerkit ovat voimassa koko sävellyksen ajan ja koskevat kaikkia saman nimisiä säveliä kaikissa oktaavialoissa, ellei niiden vaikutusta kumota tilapäisellä etumerkillä, esimerkiksi palautusmerkillä. Jos sävellaji vaihtuu kesken sävellyksen, voidaan kuitenkin vaihtumiskohtaan tahtiviivan eteen merkitä uuden sävellajin mukaiset etumerkit; tällöin samaan yhteyteen kirjoitetaan lisäksi palautusmerkit ennestään voimassa olevien pysyvien etumerkkien kumoamiseksi.
Tilapäisiä etumerkkejä käytetään, kun sävellajissa poikkeavasti käytetään siihen varsinaisesti kuulumattomia säveliä, "muunnesäveliä". Nuottikirjoituksen kannalta myös harmonisen mollin korotettu 7. sävel sekä melodisen mollin korotetut 6. ja 7. sävel käsitetään muunnesäveliksi, vaikka niitä ei yleisyytensä vuoksi pidetä muunnesävelinä sanan varsinaisessa merkityksessä. Tilapäinen etumerkki kirjoitetaan välittömästi nuotin eteen. Se on voimassa vain siinä oktaavialassa, johon se on merkitty ja vain saman tahdin ajan, ellei sen vaikutusta jo sitä ennen kumota palautusmerkillä. Usein käytetään selvyyden vuoksi tai muistutukseksi sinänsä tarpeettomiakin tilapäisiä etumerkkejä.


title: Etumerkki (musiikki)

text: Kun sävellajissa esiintyy modulaatiota, jossa väliaikaisesti siirrytään toiseen sävellajiin, ei uusia pysyviä etumerkkejä läheskään aina merkitä, vaan niiden sijasta käytetään tilapäisiä etumerkkejä niiden sävelten kohdalla, jotka eivät kuulu alkuperäiseen sävellajiin.


title: Etumerkki (musiikki)

text: Kaksoiskorotus- ja kaksoisalennusmerkit esiintyvät käytännössä yksinomaan tilapäisinä etumerkkeinä, sillä sävellajeja, joihin ne kuuluisivat vakinaisesti (esimerkiksi Gis-duuri tai des-molli), ei juurikaan käytetä.


title: Etumerkki (musiikki)

text: Musiikin lajeissa, joissa on luovuttu perinteisestä duuri-mollitonaalisuudesta (esimerkiksi Arnold Schönbergin 12-säveljärjestelmässä), ei Kiinteitä etumerkkejä käytetä vaan kaikki korotetut ja alennetut sävelet osoitetaan tilapäisillä etumerkeillä. Joskus tällöin käytetään nuotinluvun helpottamiseksi palautusmerkkiä kaikkien ylentämättömien tai alentamattomien sävelten edellä.


title: Etumerkki (musiikki)

text: Mikrointervallit käsitetään yleensä kromaattisen sävelasteikon poikkeamina, joiden osoittamiseen tarvitaan omat etumerkkinsä. Vakiintuneita käytäntöjä ei kuitenkaan ole. Jo ¼-sävelaskelpoikkeamia edustavia etumerkkejä on ollut käytössä useita, jopa satoja. Muunkokoisille mikrointervalleille on olemassa sitäkin vähemmän merkintäkäytäntöjä, joten niitä käyttävät säveltäjät selittävät yleensä omat merkintätapansa teostensa partituureissa.


title: Etumerkki (musiikki)

text: Kuvissa olevien ¾- ja ¼-alennus- sekä ¼- ja ¾-ylennysmerkkien lisäksi yleisesti on käytetty muun muassa ylös- ja alaspäin osoittavia nuolia osoittamaan ¼-sävelaskelylennyksiä ja -alennuksia, sekä nuolia liitettynä ylennys- ja alennusmerkkeihin kuvaamaan ¾-ylennyksiä ja -alennuksia. Näitä merkkejä ei pidä sekoittaa yllä kuvattuihin kaksinkertaisiin alennus- ja ylennysmerkkeihin.


title: Susan Lucci

text: Susan Victoria Lucci (s. 23. joulukuuta 1946) on yhdysvaltalainen näyttelijä. Hän esiintyi Erica Kanen roolissa "All My Children" -sarjassa vuodesta 1970 vuoteen 2011.


title: Susan Lucci

text: Lucci voitti vuonna 1999 Emmy-palkinnon lukuisten epäonnistuneiden ehdokkuuksien jälkeen. Myös hänen tyttärensä Liza Huber on näyttelijä.


title: Susan Lucci

text: Luccilla on oma tähtensä Hollywood Walk of Famella.


title: Luettelo 1990-luvun komediaelokuvista

text: Tämä on luettelo komediaelokuvista, jotka on julkaistu 1990-luvulla.


title: M/S Botnia

text: M/S Assalama () oli espanjalaisen Naviera Armas S.A. -yhtiön omistama autolautta. Alus oli rakennettu vuonna 1967 Wärtsilän Helsingin telakalla Suomessa. Laivan matkustajakapasiteetti oli 1 042, ja matkustajille oli yhteensä 198 hyttipaikkaa. Autoja alukseen mahtui kerrallaan 195. "Assalama" ajoi karille 2. toukokuuta 2008 Marokon edustalla. Onnettomuudessa vältyttiin kuolonuhreilta.


title: M/S Botnia

text: "Assalaman" sisaralus on vuonna 1970 rakennettu M/S "Carmen del Mar" (ent. "Floria").


title: M/S Botnia

text: 2. maaliskuuta 1967 alus laskettiin vesille, ja samana päivänä se sai kasteessa nimen "Botnia". Kastajana toimi Disan von Rettig. 30. lokakuuta alus luovutettiin Siljavarustamon omistukseen, joka rekisteröi sen Suomen lipun alle. Kotisatamaksi tuli Turku. 30. lokakuuta ja 14. marraskuuta välisen ajan alus liikennöi reitillä Turku–Maarianhamina/Långnäs–Tukholma. 11. marraskuuta ja 5. joulukuuta välisen ajan alus oli reitillä Turku–Maarianhamina/Långnäs–Norrtälje. 5. joulukuuta 1967 ja 17. huhtikuuta 1968 välisen ajan "Botnia" oli reitillä Turku–Maarianhamina/Långnäs–Tukholma. 27. huhtikuuta ja 16. toukokuuta välisen ajan alus oli reitillä Turku–Maarianhamina/Långnäs–Norrtälje. 16.– 25. toukokuuta välisen ajan alus liikennöi reitillä Turku–Maarianhamina/Långnäs–Tukholma. 25. toukokuuta ja 15. syyskuuta välisen ajan alus oli reitillä Turku–Maarianhamina/Långnäs–Norrtälje. 15. syyskuuta, ja 28. marraskuuta alus liikennöi linjalla Turku–Maarianhamina/Långnäs–Tukholma.


title: M/S Botnia

text: 28. marraskuuta 1968 M/S "Ilmatar" ja "Botnia" törmäsivät sumussa toisiinsa Långnäsin edustalla. Törmäyksen seurauksena kolme ihmistä kuoli välittömästi ja seitsemän loukkaantui vakavasti. Vakavasti loukkaantuneista yksi kuoli myöhemmin sairaalassa Maarianhaminassa. 17. joulukuuta 1968 "Botnia" siirtyi jälleen linjalle Turku–Maarianhamina/Långnäs–Tukholma. 30. toukokuuta ja 31. elokuuta 1969 välisen ajan alus liikennöi reitillä Turku–Maarianhamina/Långnäs–Norrtälje. 1. syyskuuta 1969 ja 13. huhtikuuta 1970 välisen ajan alus liikennöi reitillä Turku–Maarianhamina/Långnäs–Tukholma. 13.- 30. huhtikuuta 1970 "Botnia" liikennöi reitillä Turku–Maarianhamina/Långnäs–Norrtälje. 30. huhtikuuta suomalainen Ångfartygs Ab Bore osti aluksen. 6.- 15. toukokuuta välisen ajan alus liikennöi reitillä Turku–Maarianhamina/Långnäs–Tukholma. 16. toukokuuta, ja 30. syyskuuta välisen ajan "Botnia" liikennöi linjalla Turku–Maarianhamina/Långnäs–Norrtälje. Lokakuun alusta 1970 tammikuuhun 1971 saakka laiva liikennöi reitillä Turku–Maarianhamina/Långnäs–Tukholma, jonka jälkeen se siirtyi jälleen linjalle Turku–Maarianhamina/Långnäs–Norrtälje. 22. elokuuta 1972 "Botnia" törmäsi laituriin Långnäsissä.


title: M/S Botnia

text: 22. maaliskuuta 1975 espanjalainen Compañia Trasmediterranea S.A. osti aluksen 20 385 000 Suomen markalla. Uusi omistaja rekisteröi aluksen Espanjan lipun alle, ja kotisatamaksi tuli Santa Cruz de Tenerife. 2. kesäkuuta alus sai nimen "Ciudad de la Laguna". 20. heinäkuuta alus aloitti liikennöinnin Santa Cruz de Tenerifen ja Las Palmas de Gran Canarian välillä. Vuoden 1995 syksyllä "Ciudad de la Laguna" oli väliaikaisesti Almerían ja Melillan välisessa liikenteessä. Huhtikuussa 1997 alus siirtyi Valencian ja Palma de Mallorcan väliseen liikenteeseen.


title: M/S Botnia

text: Huhtikuussa 1999 espanjalainen Naviera Armas S.A. osti aluksen ja antoi sille nimen "Volcan de Tenagua". Lippuvaltiona säilyi edelleen Espanja. Uusi omistaja alkoi tehdä aluksella yhden päivän kestäviä risteilyjä Las Palmas de Gran Canariasta. 1. kesäkuuta 2004 "Volcan de Tenagua" siirtyi liikennöimään välille El Hierro–Los Christianos. Kesäkuussa 2007 alus rekisteröitiin Panaman lipun alle nimellä "Assalama". 10. joulukuuta alus siirtyi reitille Puerto del Rosario–Tarfaya.


title: M/S Botnia

text: Perjantaina 2. toukokuuta 2008 "Assalama" ajoi karille Tarfayan edustalla Marokossa vain vähän lähtönsä jälkeen kohti Kanariansaarten Fuerteventuraa. Karilleajosta alus sai vuodon, ja se pahentui nopeasti, minkä vuoksi "Assalaman" päällikkö määräsi matkustajat pelastusveneisiin. Onnettomuudessa vältyttiin kuolonuhreilta. Paikalliset kalastajat sekä Marokon merivartiosto auttoivat matkustajat turvaan.


title: M/S Botnia

text: Aluksella oli yhteensä 113 matkustajaa, joista suurin osa oli espanjalaisia ja marokkolaisia. Mukana oli myös turisteja Japanista, Ranskasta ja Saksasta. "Assalama" yritettiin vielä hinata Tarfayaan takaisin, mutta se ei onnistunut ja alus upposi osittain. Myöhemmin alus todettiin lunastuskuntoiseksi.


title: M/S Botnia

text: web page of cast-aways of Assalama, Naviera Armas


title: Elohopeatasasuuntaaja

text: Elohopeatasasuuntaaja on 1900-luvun alusta 1970-luvulle asti suurjännitesähköverkoissa käytetty tasasuuntaajatyyppi. Elohopeahöyry päästää sähkövirran kulkemaan vain yhteen suuntaan, ja toimii näin tasasuuntaajana.


title: Elohopeatasasuuntaaja

text: Elohopeatasasuuntaajien toiminta perustuu suureen lasista valmistettuun tyhjiöastiaan, jonka pohjalla on katodina toimiva elohopea-allas, ja tyhjiökuvussa elohopeahöyryä. Vaihtovirta johdetaan altaassa olevaan elohopeaan, josta sähkövirta siirtyy valokaarena elohopeahöyryä pitkin ylempänä olevaan metalliseen anodiin.


title: Elohopeatasasuuntaaja

text: Monissa elohopeatasasuuntaajissa on myös erityinen sytytysanodi varsinaisen anodin ja katodin välissä (Ignitron-tasasuuntausputken tavoin). Sytytysanodi muodostaa valokaaren katodiin ja näin ionisoi elohopeahöyryn jolloin tasasuuntain voi alkaa johtaa suurjännitettä.


title: Elohopeatasasuuntaaja

text: Elohopeatasasuuntaajat ovat kytkettyinä ja suljettuina erillisissä rautakaapeissa. Näin tehdään luonnollisesti sähköturvallisuuden, mutta erityisesti tasasuuntaajasäiliön sisällä kipinöivien suurten valokaarien aiheuttaman UV-säteilyn haittavaikutusten eliminoimiseksi. Kaappien on myös oltava hyvin ilmastoituja, sillä elohopeatasasuuntaajien valokaaret kehittävät paljon lämpöä. Vanhanmallisten, lasisten elohopeatasasuuntaajien alla onkin sähkökäyttöinen tuuletin, joka jäähdyttää komponentteja.


title: Elohopeatasasuuntaaja

text: Kuvassa on toimintakaavio tyypillisestä kuusianodisesta elohopeatasasuuntaajasta kolmivaihevirralle. Kaaviossa ylinnä ovat muuntajan ensiökäämille tulevat kolmivaihelinjat R, S ja T, ja niiden alla kolmivaihemuuntajan ensiökäämitys. Ensiökäämityksen alla on toisiokäämitys jonka kunkin kelan molemmista navoista kulkee linja pyöreän tyhjiöastian, elohopeatasasuuntaajan, sisälle anodeihin A1 - A6, kaksi kullekin vaiheelle.


title: Elohopeatasasuuntaaja

text: Toisiokäämityksen keskellä kulkee väliulosotto josta kulkee linja suoraan tasavirtaverkkoon liitettyyn negatiiviseen napaan, ja tasasuuntaajan sisällä oleva musta segmentti K merkitsee katodia, tässä tapauksessa elohopea-allasta, joka on liitetty tasavirtaverkon positiiviseen napaan. (Vastaa toiminnaltaan kokoaaltotasasuuntausta kahden diodin kytkennällä.)


title: Elohopeatasasuuntaaja

text: Samaa kaavaa soveltaen on myös olemassa kolmianodisia elohopeatasasuuntaajia. Nämä ovat toiminnaltaan muuten samanlaisia, mutta muuntajan toisiokäämityksessä ei ole väliulosottoa ja kunkin käämityksen toinen napa on liitetty suoraan tasavirtaverkon negatiiviseen napaan. Tämä rakenne on hyötysuhteeltaan kuusianodista elohopeatasasuuntaajaa huonompi, ja suuret elohopeatasasuuntaajat ovatkin tästä syystä lähes poikkeuksetta kuusianodisia.


title: Elohopeatasasuuntaaja

text: Elohopeatasasuuntaaja oli 1970-luvulle asti erittäin tärkeä komponentti esimerkiksi sähköjunien ja raitiovaunujen (jotka käyttävät tasavirtaa) virroituksessa. 1960-luvulla alettiin kuitenkin käyttää pienempiä, halvempia ja fyysistä rasitusta paremmin kestäviä, keraamisia puolijohteita. Keraamiset puolijohteet ovat myös huomattavasti turvallisempia: lasiset elohopeatasasuuntaajat olivat hankalia käsitellä, painavia, herkkiä särkymään, ja rikkoutuessaan niistä purkautui erittäin myrkyllistä elohopeahöyryä ja lähistöllä oleskelleet altistuivat helposti elohopeamyrkytykselle. Pahimmassa tapauksessa myös elohopea-allas rikkoutui, jolloin suuri määrä elohopeaa pääsi vuotamaan ulos. Elohopean siivoaminen pois oli sekä hankalaa että myrkytysvaaran takia vaarallista. Keraamiset puolijohteet taas ovat yleensä vankan posliinikuoren sisällä, eivätkä ne sisältäneet myrkyllisiä kemikaaleja.


title: Elohopeatasasuuntaaja

text: Elohopeatasasuuntaajien teollinen massatuotanto loppui 1970-luvulla, mutta joitakin on edelleen käytössä vanhoissa raitioliikenneverkoissa; ja uudistetulla, nykyaikaistetulla ja kestävämmällä rakenteella valmistettuja tasasuuntaajia erityiskäytössä. (ks. alempi kuva) Muuten vanhoista, käytöstä poistetuista elohopeatasasuuntaajista onkin tullut lähinnä museoesineitä.


title: Michael Bell

text: Michael Patrick Bell (s. 30. heinäkuuta 1938 Brooklyn, New York) on yhdysvaltalainen näyttelijä, joka tunnetaan paremmin lukuisista äänirooleistaan. Erityisesti 1980-luvulla hän tuli tunnetuksi ääninäyteltyään animaatioissa, kuten "Smurffit", "Action Force" ja "The Transformers". Bell oli myös vuonna 1988 Lex Luthorin äänenä Teräsmiehen animaatiosarjassa.


title: Michael Bell

text: Bell toimi The Transformersissa Prowlin äänenä ja koe-esiintyi samaan rooliin "iin", mutta roolittajien mukaan hän ei sopinut rooliin. Tämä ihmetytti Belliä, joka oli hahmon alkuperäinen ääni.


title: Michael Bell

text: Syksyllä 2009 Top of the Limit sivusto listasi Bellin sijalle 9, laatimassaan kymmenen parasta videopelien ääninäyttelijää.


title: Michael Bell

text: Bellin tytär Ashley Bell on myös näyttelijä.


title: Mikrointervalli

text: Mikrointervalli eli mikrosävelaskel tarkoittaa tasavireistä puolisävelaskelta pienemmiksi viritettyjä intervalleja. Mikrointervallin käsite tarkoittaa kaikkia ei-kromaattisia intervalleja, jotka eivät ole minkään tasavireisen puolisävelaskeleen monikertoja.


title: Mikrointervalli

text: Mikrointervallin käsite on mielekäs vain, kun siitä puhutaan suhteessa yleisesti ymmärrettyihin perussävelasteikkoihin, jolloin perustana olevista kromaattisista sävelasteikoista poiketaan tarkoituksella.


title: Mikrointervalli

text: Mikrointervallit ovat olleet läsnä eurooppalaisessa musiikissa jo antiikin aikakaudelta läpi renessanssin 1800-luvulle saakka.


title: Mikrointervalli

text: Jo antiikin kreikkalaisessa musiikissa esiintyi mikrosävelaskelien systemaattista hyödyntämistä. Myöhäisbysanttilaisessa musiikissa oktaavi voitiin jakaa jopa 78 osaan.


title: Mikrointervalli

text: 1500-luvulla diatonisen sävelasteikon virityksessä havaittu ongelma sovittaa yhteen puhtaat terssit ja kvintit toi mikrointervallit jälleen kiinnostuksen kohteeksi. Esimerkiksi diatoninen puolisävelaskel g-as oli renessanssin aikaa jopa viidesosasävelaskeleen suurempi kuin kromaattinen puolisävelaskel g-gis.


title: Mikrointervalli

text: Uranuurtajana mikrointervallien käyttämisessä oli italialainen Nicola Vicentino. Hän kehitti viritysjärjestelmän vuonna 1555, joka mahdollisti kaikkien kolmen antiikin musiikissa tunnetun viritysjärjestelmän, diatonisen, kromaattisen ja enharmonisen yht'aikaisen hyödyntämisen. Viritysjärjestelmän mukaisesti rakennettiin myös soittimia, joista jälkipolville on säilynyt yksi Vito de' Trasuntinin rakentama "Archicembalo". Soittimessa oli kaksi kromaattista koskettimistoa, joista ylemmän viritys oli viidesosasävelaskeleen ylempänä kuin toisen. Edelleen mustat koskettimet oli jaettu kahteen osaan, alemman sormion sisältäessä vielä erityiset koskettimet sävelien e-f ja h-c väleissä. Jokaista oktaavia kohti oli siten 36 säveltä ja kosketinta. Vicentino myös sävelsi mikrotonaalista musiikkia, joista on jäänyt tunnetuiksi lähinnä vain joitakin madrigaaleja.


title: Mikrointervalli

text: Hollantilainen Christiaan Huygens puolestaan jakoi 1600-luvulla oktaavin 31 osaan saadakseen aikaan sävelasteikon, jossa mistä tahansa sävelestä saataisiin aikaan puhdas keskisävelviritys. Hänen ideansa sai uutta voimaa 1940-luvulla, jolloin alankomaalainen Adriaan Fokker kiinnostui ajatuksesta. Hän rakennutti 1950 31-sävelurut. Urut ovat edelleen Haarlemin Teyler-museossa, joilla niillä esitetään musiikkia säännöllisin väliajoin. Musiikkiteoreetikot osoittivat jo 1600-luvulla, että 53-osainen oktaavi tuottaa ihmiskorvalle täysin puhtaat terssi- ja kvintti-intervallit.


title: Mikrointervalli

text: 1900-luvulla mikrointervalliastekkoihin pohjaavia soittimia kehitti edelleen amerikkalainen Harry Partch, joka jakoi oktaavin 43 erisuuruiseen osaan sisältäen kokonaislukujen 1–12 keskinäiset suhteet.


title: Mikrointervalli

text: Tasavireinen sävelasteikko vakiintui länsimaisessa musiikkiperinteessä 1800-luvulla, minkä jälkeen siihen suhteutetun mikrointervallimusiikin tekeminen tuli mahdolliseksi. Mikrointervallimusiikissa esiintyy runsaasti tasavireisestä kromaattiasteikosta poikkeavia sävelkorkeuksia.


title: Mikrointervalli

text: Klassisen ja romanttisen aikakauden musiikinlajit kaihtoivat mikrointervalleja. 1800-luvun puolivälin jälkeen niistä kiinnostuttiin kuitenkin uudelleen. Vuonna 1864 Moskovan konservatoriossa oli käytössä ¼-sävelaskelklaveeri. Muun muassa Béla Bartók ja Charles Ives käyttivät musiikissaan joskus mikrointervalleja. Joskin esimerkiksi Bartókin sooloviulusonaatin finaalin alkuperäistä ¼-sävelaskeleita sisältävää versiota rohkenivat esittää vain harvat viulistit. Ives sävelsi "3 kappaletta" kahdelle ¼-askeleen päähän toisistaan viritetylle pianolle vuonna 1924.


title: Mikrointervalli

text: Meksikolainen Julián Carrillo perehtyi mikrointervalleihin 1890-luvulla sisältäen niitä sävellyksiinsä. Hän rakennutti pianoja ja harppuja, joissa saattoi olla jopa 96 säveltä oktaavin sisällä. Tšekkiläinen Alois Hába käytti puolestaan omaa neljäs- ja kuudesosasävelaskeliin pohjautuvaa tyyliään sekä suunnitteli ¼-askelpuhallinsoittimia ja kolmikoskettimistoisen pianon.


title: Mikrointervalli

text: 1910-luvulla venäläinen Ivan Vyšnegradski esitteli ultrakromatiikaksi kutsutun teorian mikrosävelaskelista. Monet nykysäveltäjät, kuten Giacinto Scelsi, Krzysztof Penderecki, György Ligeti ja Iannis Xenakis käyttivät sävellyksissään mikrointervalleja, joskin usein erityyppisten järjestelmien mukaan.


title: Mikrointervalli

text: Länsimaissa mikrointervallit käsitetään enimmäkseen kromaattisen sävelasteikon poikkeamina. Siksi niiden nuottikirjoitus pohjautuu yleensä lähintä kromaattisen asteikon säveltä edustavaan nuottiin, josta poikkeamaa kuvataan erityisellä etumerkillä. Vakiintuneita käytäntöjä ei kuitenkaan ole. Jo ¼-säveltä edustavia etumerkkejä on ollut käytössä useita, jopa satoja. Muunkokoisille mikrointervalleille on olemassa sitäkin vähemmän merkintäkäytäntöjä, joten niitä käyttävät säveltäjät selittävät yleensä omat merkintätapansa teostensa partituureissa.


title: Joseph DePietro

text: Joseph Nicholas "Joe" DePietro (8. kesäkuuta 1914 Paterson, New Jersey – 19. maaliskuuta 1999 Fair Lawn, New Jersey) oli yhdysvaltalainen painonnostaja, hänen uransa suurin saavutus on alle 56 kilon sarjan olympiakulta Lontoosta 1948 yhteistuloksella 307,5 kg. Vuotta aikaisemmin hän oli voittanut samasta sarjasta maailmanmestaruuden.


title: Estroni

text: Estroni (CHO) on yksi estrogeenihormoneista. Kolmesta estrogeenihormonista estronia esiintyy naisen ruumiissa vähiten. Estronin johdannaisesta estronisulfaatista voidaan tuottaa estradiolia.


title: Estroni

text: Estronin moolimassa on 270,366 g/mol, sulamispiste 254,5 °C ja CAS-numero 53-16-7.


title: Estroni

text: Estronia tuotetaan munasarjoissa aromataasin avulla androstenedionista estroniksi. Reaktiossa androstenedionin yhdeksästoista hiiliatomi poistetaan demetylaatioreaktiolla.


title: Simon Fourcade

text: Simon Fourcade (s. 25. huhtikuuta 1984 Perpignan) on ranskalainen ampumahiihtäjä.


title: Simon Fourcade

text: Ampumahiihtäjä Martin Fourcade on Simon Fourcaden veli.


title: Simon Fourcade

text: Fourcade saavutti juniorien maailmanmestaruuskilpailuista kahdeksan mitalia; kultaa normaalimatkalta Koscieliskosta 2003, kultaa takaa-ajosta Kontiolahdella 2005 ja Haute Mauriennestä 2004. Haute Mauriennestä hän saavutti myös sprinttimestaruuden ja normaalimatkalta hopeaa. Sprinttihopeaa hän saavutti Ridnaun-Val Ridannasta 2002 ja Kontiolahden kisoista. Hän saavutti viimeksi mainitussa myös viestihopeaa.


title: Simon Fourcade

text: Fourcade debytoi aikuisten arvokilpailuissa Torinon olympialaisissa 2006 sijoittuen normaalimatkalla 31:nneksi. Hän kilpaili myös saman vuoden Pokljukan MM-kilpailuissa, jossa hän hiihti ankkuriosuuden Ranskan yhdenneksitoista sijoittuneessa sekaviestijoukkueessa. Anterselvan MM-kisoissa 2007 Fourcade sijoittui sekä normaalimatkalla että yhteislähdössä kahdeksanneksi ja viestissä kymmenenneksi. Östersundissa 2008 hän sijoittui normaalimatkalla neljänneksi, takaa-ajossa kuudenneksi ja viidenneksi viestikilpailussa. Pyeongchangin MM-kilpailuissa 2009 hän oli normaalimatkalla neljäs, sprintissä kuudes, yhteislähdössä yhdeksäs ja takaa-ajossa kymmenes. Sekaviestissä hän toi Ranskan joukkueen voittajana maaliin 6,2 sekuntia ennen Ruotsia. Miesten viestissä hän ankkuroi Ranskan neljänneksi. Vancouverin olympialaisissa 2010 hän oli yhteislähdössä neljästoista. Hanty-Mansijskin MM-kilpailuissa 2011 hän sijoittui sprintissä 13:nneksi, takaa-ajossa kuudenneksi ja yhteislähdössä 15:nneksi. Ruhpoldingin MM-kilpailuissa 2012 hän saavutti hopeaa normaalimatkalla ja miesten viestissä, oli sprintissä ja yhteislähdössä viides sekä takaa-ajossa kuudes. Nové Měston MM-kilpailuissa 2013 hän kuului Ranskan hopeajoukkueeseen miesten viestissä sekä sijoittui normaalimatkalla kuudenneksi ja yhteislähdössä yhdeksänneksi. Sotšin olympialaisissa 2014 hän oli normaalimatkalla kolmastoista. Kontiolahden MM-kilpailuissa 2015 hän hiihti avausosuuden pronssia saaneessa Ranskan viestijoukkueessa. Lisäksi hän oli sprintissä ja normaalimatkalla neljäs, yhteislähtökilpailussa yhdeksäs ja takaa-ajossa kymmenes. Oslon MM-kilpailuissa 2016 hän sijoittui normaalimatkalla kymmenenneksi.


title: Simon Fourcade

text: Maailmancupissa Fourcade debytoi kaudella 2003–2004. Ensimmäisen palkintosijansa maailmancupissa hän saavutti 2006–2007 Lahden normaalimatkalla sijoituttuaan maanmiehensä Raphaël Poiréen jälkeen toiseksi. Kaudella 2008–2009 hän oli Östersundin sprinttikilpailussa kolmas ja kaudella 2009–2010 Pokljukan normaalimatkalla toinen. Kaudella 2011–2012 Fourcade oli kolmas Hochfilzenin takaa-ajossa sekä toinen Oberhofin sprinttikilpailussa ja yhteislähdössä sekä Nové Měston sprintissä. Kaudella 2012–2013 hän sijoittui toiseksi Hanty-Mansijskin takaa-ajokilpailussa.


title: Simon Fourcade

text: Maailmancupin kokonaispisteissä hän on ollut viidestoista kaudella 2008–2009, seitsemäs kaudella 2009–2010 ja viides kaudella 2011–2012. Hän voitti normaalimatkan cupin kaudella 2011–2012 ja oli samassa cupissa viides 2013–2014.


title: Harald Schmidt

text: Harald Schmidt (s. 18. elokuuta 1957) on saksalainen näyttelijä, koomikko ja talk show -juontaja.


title: Harald Schmidt

text: "Harald Schmidt Show" on saksalainen talk show -ohjelma, joka on verrattavissa "Late Night with Conan O'Brien" tai "Late Night with David Letterman" -ohjelmiin. Ohjelmassa on stand up -komiikkaa sekä tunnettuja saksalaisia ja ulkomaisia vieraita. Ohjelmaa tuotettiin Sat.1-kanavalle 5. joulukuuta 1995 – 23. joulukuuta 2003.


title: Harald Schmidt

text: "Harald Schmidt" -ohjelma alkoi 23. joulukuuta 2004 ARD-kanavalla. Ohjelmaan kuului vähemmän julkkishaastatteluita ja enemmän vapaamuotoista keskustelua ajankohtaisista aiheista. Schmidtin kanssa ohjelmassa esiintyi Manuel Andrack.


title: Harald Schmidt

text: Vuoden 2007 lopulla tuli Andrackin tilalle koomikko Oliver Pocher ja ohjelman nimeksi muutettiin "Schmidt & Pocher".


Ohjaskelkkailun maailmanmestaruuskilpailut 1987 järjestettiin Iglsissä, Itävallassa. Kilpailut olivat järjestyksessään lajin 22. maailmanmestaruuskilpailut.


title: Marina Anisina

text: Marina Vjatšeslavovna Anisina (; s. 30. elokuuta 1975) on ranskalainen taitoluistelija. Hänen vanhempansa ovat venäläisiä; äiti on entinen taitoluistelija Irina Tšernjajeva ja isä entinen jääkiekkoilija Vjatšeslav Anisin. Molemmat työskentelevät nyttemmin valmentajina.


title: Marina Anisina

text: Anisina on voittanut jäätanssista pronssia talviolympialaisissa 1998 ja kultaa 2002. Lisäksi hän on voittanut maailmanmestaruuskilpailuissa kerran kultaa ja kolmesti hopeaa. Ranskan-mestari hän oli useina perättäisinä vuosina; lisäksi mestaruuksia tuli muun muassa Euroopan-mestaruuskilpailuissa.


title: Marina Anisina

text: Anisinan parina oli aktiiviuralla Gwendal Peizerat vuodesta 1993. Hän meni 23. helmikuuta 2008 naimisiin venäläisnäyttelijä Nikita Džigurdan kanssa.


title: Gwendal Peizerat

text: Gwendal Peizerat (s. 21. huhtikuuta 1972) on ranskalainen taitoluistelija. Hän voitti jäätanssista vuoden 1998 talviolympialaisissa pronssia ja vuonna 2002 kultaa. Peizerat’n parina oli aktiiviuran aikana Marina Anisina.


title: Gwendal Peizerat

text: Hän on valmistunut EMLYON Business Schoolista.


title: Mary Kay Place

text: Mary Kay Place (23. syyskuuta 1947) on yhdysvaltalainen näyttelijä. Hän syntyi Tulsassa, Oklahomassa, ja valmistui Tulsan yliopistosta.


title: Mary Kay Place

text: Place esiintyi vuosina 1976–1977 sarjassa "Mary Hartman, Mary Hartman". Hän voitti vuonna 1977 Emmy-palkinnon. Hän on jatkanut uraansa tuleville vuosikymmenille paitsi näyttelijänä, myös ohjaajana ja käsikirjoittajana.


title: Gundegmaa Otryad

text: Gundegmaa Otryad (s. 23. toukokuuta 1978 Ulaanbaatar) on mongolialainen pistooliampuja.


title: Gundegmaa Otryad

text: Gundegmaa Otryad on saavuttanut MM-kilpailuissa kaksi pronssia. Ensimmäisen niistä hän sai Barcelonasta 1998 25 m urheilupistoolin joukkuekilpailusta ja seuraavan Zagrebista 2006 saman lajin henkilökohtaisesta kilpailusta.


title: Gundegmaa Otryad

text: Pekingissä 2008 Otryad ampui hopealle 25 metrin urheilupistoolissa. Hän johti peruskilpailun jälkeen, mutta Kiinan Chen Ying loisti finaalilaukauksissa ja nousi voittoon.


Ohjaskelkkailun maailmanmestaruuskilpailut järjestettiin ensimmäisen kerran vuonna 1955. Kilpailuja ei ole vuotta 1960 lukuun ottamatta järjestetty koskaan samana vuonna olympialaisten kanssa. Ne on pidetty suurimman osan historiasta vuoden välein, joskus kuitenkin kahden vuoden välein. Naisten ja miesten yksikkö sekä miesten kaksikko ovat olleet alusta asti kisaohjelmassa. Sekajoukkue on ollut ohjelmassa vuodesta 1989 lähtien.


title: Larry Siegfried

text: Larry Siegfried (22. toukokuuta 1939 – 14. lokakuuta 2010) oli yhdysvaltalainen koripalloilija. Hän syntyi Shelbyssä, Ohiossa, ja menestyi jo yliopistotason pelaajana Ohio Statessa.


title: Larry Siegfried

text: Siegfried pelasi NBA:ssa 1960-luvulta 1970-luvun alkuun. Pisimpään hänellä oli ammattilaisseuranaan Boston Celtics.


title: Newcastle Vipers

text: Newcastle Vipers on englantilainen jääkiekkojoukkue, jonka kotipaikka on Newcastle upon Tyne. Se pelasi vuosina 2005–2011 korkeimmalla tasolla eli Elite Ice Hockey Leaguessa. Vipers on perustettu vuonna 2002. Pelattuaan kolme kautta toiseksi korkeimmalla sarjatasolla British National Leaguessa, se nousi Elite Ice Hockey Leagueen kaudeksi 2005. Se hämmästytti yleisön voittamalla Play-Offit heti ensimmäisellä sarjakaudellaan. Seuraavalla kaudella ei mennyt yhtä hyvin. Seuran kapteeni loikkasi vastustajajoukkueeseen.


title: Newcastle Vipers

text: Vipersin edeltäjä Newcastle Jesters oli vuosituhannen vaihteessa suomalaisen Hjallis Harkimon omistuksessa.


title: Newcastle Vipers

text: Suomalaisista joukkueessa on pelannut muun muassa Patrik Forsbacka 2010–2011.


title: Christian Reitz

text: Christian Reitz (s. 24. huhtikuuta 1987 Löbau) on saksalainen pistooliampuja ja maailmanmestari.


title: Christian Reitz

text: Christian Reitz on voittanut MM-kilpailuissa Zagrebissa 2006 poikien sarjassa 25 m olympiapistoolilla maailmanmestaruuden ja joukkuehopean. Lisäksi hänellä on hallussan 25 m olympiapistoolin miesten finaalin maailmanennätys ja peruskilpailun sivuava maailmanennätys Milanon maailmancupista, sekä joukkuemaailmanennätys EM-kilpailuista Belgradista 2005.


title: Christian Reitz

text: Ensimmäisen aikuisten arvokisamitalinsa hän otti Pekingin olympialaisissa 2008. Hän sijoittui 25 metrin olympiapistoolissa kolmanneksi.


title: Marc-Joseph Marion du Fresne

text: Marc-Joseph Marion du Fresne (22. toukokuuta 1724 – 12. kesäkuuta 1772) oli ranskalainen merimies ja löytöretkeilijä. Hän syntyi Saint-Malossa ja liittyi 11-vuotiaana Ranskan Itä-Intian komppaniaan.


title: Marc-Joseph Marion du Fresne

text: Itä-Intian komppanian hajottua vuonna 1769 Fresne lähti tutkimusmatkalleen Etelämerelle. Hän löysi Crozetsaaret tammikuussa 1772. Lisäksi hän saapui muun muassa Prinssi Edwardin saarille ja Tasmaniaan.


title: Marc-Joseph Marion du Fresne

text: Du Fresne seurueineen ajautui vihollisuuksiin maorien kanssa; heidät surmattiin Bay of Islandsilla Uudessa-Seelannissa.


title: Prinssi Edwardin saaret

text: Prinssi Edwardin saaret muodostavat kaksi tuliperäistä saarta Intian valtameren subantarktisella alueella. Saarten nimet ovat Prinssi Edwardin saari ja Marion.


title: Prinssi Edwardin saaret

text: Hallinnollisesti Etelä-Afrikkaan kuuluvilla saarilla tehdään meteorologista ja biologista tutkimustyötä.


title: Prinssi Edwardin saaret

text: Marionin pinta-ala on 290 km² ja Prinssi Edwardin saaren 45 km². Korkein kohta on Marionilla sijaitseva huippu 1 230 metrin korkeudessa merenpinnasta.


title: Prinssi Edwardin saaret

text: Hollantilaiset löysivät Prinssi Edwardin saaret jo vuonna 1663. Marc-Joseph Marion du Fresne saapui vuonna 1772. Etelä-Atlantin välähdys sattui vuonna 1979 lähellä Prinssi Edwardin saaria.


title: Shackleton (Kuun kraatteri)

text: Shackleton on Kuun etelänavalla sijaitseva kraatteri. Se on nimetty tutkimusmatkailija Ernest Shackletonin mukaan.


title: Shackleton (Kuun kraatteri)

text: Kraatterin reunavallin huiput kylpevät jatkuvasti auringonvalossa, mutta itse kraatteri on pysyvästi varjossa. Lunar Prospector -luotain havaitsi kraatterin pohjalla normaalia suurempia määriä vetyä, mikä saattaa olla merkki vesijäästä. Näiden ominaisuuksiensa vuoksi kraatteria on harkittu yhdeksi pysyvän kuuaseman sijoituspaikaksi. Vallien huipuille olisi mahdollista rakentaa suuria aurinkopaneeleja tukikohdan energianlähteeksi, ja kraatterin pohjan pysyvät matalat lämpötilat puolestaan pitäisivät vedyn tai mahdollisen veden jäätyneenä, jolloin niitä voitaisiin käyttää aseman vesivaraston perustana.


title: Technical Difficulties

text: Technical Difficulties on Racer X:n albumi. Se julkaistiin vuonna 1999. Albumin nimikkokappaletta pidetään kitaristi Paul Gilbertin hurjimpana soittona.


title: Juuso Puustinen

text: Juuso Matti Juhani Puustinen (s. 5. huhtikuuta 1988 Kuopio) on suomalainen jääkiekkoilija, joka pelaa KHL-joukkue Neftehimik Nižnekamskissa. Puustinen on pelipaikaltaan oikea laitahyökkääjä ja laukoo oikealta. Elite Prospects -sivuston Matias Strozykin vuonna 2011 tekemän analyysin mukaan hän on pelityyliltään kahden suunnan hyökkääjä, jonka suurimmat vahvuudet ovat kuitenkin hyökkäyspään pelaamisessa. Puustisen aiemman seuran, SM-liigajoukkue JYPin urheilutoimenjohtaja Jukka Holtarin mukaan Puustinen on todistanut tasonsa tehokkaana liigapelaajana, jonka laukaisutaito vaikeistakin asennoista sekä ajoitukset maalin lähellä ovat koko liigan eliittiä.


title: Juuso Puustinen

text: 7-vuotiaana jääkiekkoilun aloittanut Puustinen on Kalevan Pallon kasvatti. Hän oli kaudella 2003–2004 joukkueen C-nuorten paras maalintekijä ja toiseksi paras pistemies Toni Hyvärisen jälkeen tehoilla 22+15=37. Puustinen voitti kauden päätteeksi C-nuorten SM-hopeaa. Kaudella 2004–2005 hän jakoi KalPan B-nuorten sisäisen piste- ja maalipörssin voiton Mika Mäkiahon kanssa tehoilla 14+15=29. Puustinen voitti kauden päätteeksi B-nuorten SM-hopeaa.


title: Juuso Puustinen

text: Calgary Flames varasi Puustisen viidennellä kierroksella 149. pelaajana . Samana kesänä hänet varasi myös WHL-joukkue Kamloops Blazers 29. pelaajana . Puustinen siirtyi joukkueeseen kaudeksi 2006–2007, jolloin hän oli Blazersin toiseksi paras pistemies Brock Nixonin jälkeen tehoilla 32+39=71. Kaudella 2007–2008 Puustinen voitti joukkueen sisäisen piste- ja maalipörssin tehoilla 27+26=53. Myös hänen teholukemansa +6 oli Blazersin paras.


title: Juuso Puustinen

text: Kaudeksi 2008–2009 Puustinen siirtyi kaksivuotisella sopimuksella SM-liigaan ja Espoo Bluesin riveihin. Hän teki näin ollen liigadebyyttinsä kauden avauskierroksella 11. syyskuuta 2008 vieraissa Pelicansia vastaan ja keräsi Bluesin 1–4-voittoon päättyneessä ottelussa syöttöpisteen Erkki Rajamäen tekemään ratkaisumaaliin. Puustisen liigauran avausmaali syntyi hänen viidennessä ottelussaan 20. syyskuuta 2008 vieraissa Tampereen Ilvestä vastaan. Puustinen voitti lopulta koko SM-liigan tulokkaiden piste- ja syöttöpörssin tehoilla 13+20=33. Hän pelasi Bluesissa vahvan syyskauden, mutta ei noussut enää kevätkaudella yhtä hyvään vireeseen Puustisen toivuttua keuhkokuumeesta. Hän oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon saajaksi, mutta se myönnettiin lopulta KalPan Teemu Hartikaiselle. Puustinen edusti Bluesia kauden aikana myös Mestarien liigassa.